title: Etelä-Espoon Pallo

text: EsPalla on seitsemän omaa juniorijoukkuetta, kolmessa ikäluokassa EsPalla on yhteisjoukkue HooGeen kanssa ja neljä joukkuetta aikuisissa (kaksi harraste- ja kaksi kilpajoukkuetta), joissa pelaa yhteensä yli 700 rekisteröityä pelaajaa.


title: Etelä-Espoon Pallo

text: Etelä-Espoon Pallon toiminta on keskittynyt erityisesti Suurpellon, Matinkylän ja Olarin kaupunginosiin. Seura järjestää vuosittain EsPa-Iso Omena -turnauksen.


title: Valtiosimulaattori

text: Valtiosimulaattorit tai valtionrakentelupelit ovat videopelien lajityyppi, jossa pelaaja ohjaa kokonaista kansakuntaa tai valtiota ja kamppailee muita vastaan elintilasta ja johtoasemasta maailmassa. Valtiosimulaattorit ovat lähes poikkeuksetta strategiapelejä ja ovat näin jaettavissa "vuoropohjaisiin simulaattoreihin" (esimerkiksi "Civilization-"sarja) ja "tosiaikaisiin simulaattoreihin" (esimerkiksi ""). Useimpia genren pelejä yhdistää valtiokeskeisyyden lisäksi monimutkainen ja yksityiskohtainen pelimekaniikka, joka painottaa taloudellisen ja teknologisen kehityksen merkitystä.


title: Valtiosimulaattori

text: Englanninkielisessä maailmassa on käytössä termi 4X, neljän x:n strategiapelit ( – tutki, laajennu, hyödynnä, tuhoa). Näistä elementeistä rakentuvien pelien kirjo ulottuu valtiosimulaattorien ulkopuolelle, ja käsite kattaakin kokonaisvaltaisemmin mitä erilaisimpien pelien muodostaman lajityypin, jonka saksalaiset tuntevat nimellä "Globalstrategiespiele" (”globaalistrategiapelit”). Suomessa nimitystä ei juuri kuule, vaan pelit mielletään osaksi simulaatiopelien ryhmää, ja käytössä on kokonainen "-simulaattori"-loppuisten sanojen perhe kuvaamaan näitä strategisia simulaatiopelejä (esimerkiksi avaruuskauppasimulaattorit). Useimmat näistä simulaattoreista ovat kuitenkin luettavissa valtiosimulaattorien alatyyppeihin.


title: Saari (suomalainen kansanrunous)

text: Saari on arvoituksellinen paikallisuus, joka esiintyy kalevalamittaisen kansanrunouden genressä, jota Matti Kuusi on kutsunut saarelaisepiikaksi. Saari esiintyy paikkana, jonne Kaukamoinen eli Kaukomieli pakenee surmattuaan Vetrikan pidoissa. Toinen saarelaisepiikan hahmo, Ahti Saarelainen, mainitaan joskus "Saaren kuninkaaksi".


title: Saari (suomalainen kansanrunous)

text: Saaresta on esitetty monenlaisia tulkintoja. Kaarle Krohn ja Jalmari Jaakkola olivat vakuuttuneita, että Saari on sama kuin Birka, viikinkien idäntien kuuluisa keskus Keski-Ruotsissa. Muina vaihtoehtoina Saaren sijainniksi on ehdoteltu Gotlantia, Saarenmaata, Suursaarta, Koivistoa, Retusaarta ja Novgorodia. Iivar Kemppinen puolestaan on katsonut, että Saari on itse asiassa manalan rinnakkaisnimi.


title: Saari (suomalainen kansanrunous)

text: Kristfried Ganander kertoo Myhtologia Fennicassa vuodelta 1789, että "Saaris" tai "Saari" on vanha kuninkaanasumus Suomessa jonka jäännöksiä oli vielä teoksen kirjoitusaikana nähtävissä Mynämäellä jossa hänen mukaansa oli muinaisten suomalaisten kuninkaiden hovi ja asuinpaikka. Ganander menee tulkinnoissaan pitkälle ja yhdistää Saaren myös esimerkiksi latinan Ceasar- tai Aesar-sanaan sekä venäläisten Tsaariin.


title: Vintonin piirikunta

text: Vintonin piirikunta () on piirikunta Ohiossa, Yhdysvalloissa. Sen hallintokeskus on McArthur. Piirikunta on nimetty kongressiedustaja Samuel Finley Vintonin mukaan ja sen naapuripiirikuntia ovat Hocking pohjoisessa, Athens koillisessa, Meigs idässä, Gallia kaakossa, Jackson etelässä ja Ross lännessä.


title: Vintonin piirikunta

text: Piirikunnassa oli vuoden 2010 väestönlaskennassa 13 435 asukasta ja 5 349 kotitaloutta. Etniset ryhmät jakautuivat valkoisiin (97,6 %), mustiin (0,6 %), alkuperäisamerikkalaisiin (0,4 %) ja aasialaisiin (0,2 %).


title: Joensuun Elli (elokuva)

text: Joensuun Elli on vuonna 2004 ilmestynyt draamaelokuva, joka kertoo juhannuksesta pohjoiskarjalaisessa kylässä 1970-luvun alussa. Joensuun Ellin käsikirjoitus perustuu Heikki Turusen romaaniin "Joensuun Elli".


title: Joensuun Elli (elokuva)

text: Kaupunkilaiset leirivieraat ja kyläläiset ovat henkisellä törmäyskurssilla. Veijo haluaa menettää poikuutensa, mutta myös kaupunkilaismiehet ovat kiinnostuneet Paulasta.


title: Joensuun Elli (elokuva)

text: Helsinki Dexline Oy:n tuottama elokuva esitettiin MTV3-kanavalla kolmiosaisena televisiosarjana lauantai-iltaisin 9.8.–23.8. 2008. Elokuvan käsikirjoitus ja ohjaus Anssi Mänttärin, kuvauksesta vastaa Pertti Mutanen ja musiikista Asko Mänttäri.


title: Pajamäen Pallo-Veikot

text: Pajamäen Pallo-Veikot (PPV) on helsinkiläinen 29. marraskuuta 1969 perustettu jalkapalloseura, joka toimii Länsi-Helsingin alueella. Seura tunnetaan lempinimellä "Punainen Pikajuna". Seuran miesten edustusjoukkue pelaa kaudella 2017 Helsingin piirin Kutosessa. Kotiottelunsa PPV pelaa Pitäjänmäen tekonurmella.


title: Pajamäen Pallo-Veikot

text: Punaisissa paidoissa koko historiansa ajan pelannut PPV on yksi Helsingin pitkäikäisimmistä alasarjojen seuroista. Seura nousi 1973 nelosdivisioonaan ja 1975 Kolmoseen.


title: Gert Wingårdh

text: Gert Wingårdh (s. 26. huhtikuuta 1951 Skövde, Ruotsi) on ruotsalainen arkkitehti.


title: Gert Wingårdh

text: Wingårdh on merkittävä vaikuttaja ruotsalaisella arkkitehtuurialalla. Hänen päätoimistonsa on Göteborgissa ja sivutoimistonsa Tukholmassa. Vuonna 2007 Wingårdhin toimistossa työskenteli 120 henkilöä.


title: Alojz Sokol

text: Alojz Sokol (19. kesäkuuta 1871 – 9. syyskuuta 1932) oli unkarilais-slovakialainen yleisurheilija ja olympiamitalisti. Hän voitti pronssia Ateenan olympialaisissa 1896 100 metrin juoksussa ajalla 12,6.


title: Toejoen Veikot

text: Toejoen Veikot (TOVE) on vuonna 1962 perustettu jalkapalloseura Pohjois-Porin alueella. Alkuvuosina seurassa harrastettiin jääkiekkoa ja voimailua. Jalkapallon erikoisseuraksi TOVE muodostui 80-luvun alussa. Seurassa toimii 13 joukkuetta, joista 10 on juniorijoukkueita.


title: Toejoen Veikot

text: Vuonna 2016 seuran edustusjoukkue pelaa Satakunnan piirin Nelosessa.Toejoen Veikkojen miesten kakkosjoukkue pelaa vuonna 2016 Satakunnan piirin Vitosessa.


title: Toejoen Veikot

text: Vuonna 2016 Toejoen Veikoilla on junioritoimintaa seuraavissa ikäluokissa:


title: Toejoen Veikot

text:
Puheenjohtaja
Varapuheenjohtaja
Sihteeri
Taloudenhoitaja


title: Toejoen Veikot

text:
Jäsenet
Jalkapallojaoston puheenjohtaja


title: San Jose Earthquakes

text: San Jose Earthquakes on yhdysvaltalainen jalkapalloseura, jonka joukkue pelaa Major League Soccer -liigassa. Sen kotipaikka on Kaliforniassa San Josén esikaupunkialueella sijaitseva Santa Clara. Seura kuuluu MLS:n läntiseen konferenssiin. Se on pelannut liigassa vuosina 1995–2005 ja uudestaan vuodesta 2008 alkaen. Seuran kotistadion on Santa Claran yliopiston kampuksella sijaitseva Buck Shaw Stadium.


title: San Jose Earthquakes

text:
Seura kuului MLS-liigan alkuperäisiin joukkueisiin vuodesta 1995 nimellä "San Jose Clash". Ensimmäisessä ottelussaan se voitti D.C. Unitedin 1–0. Kaudeksi 2000 seura otti nimeksi "San Jose Earthquakes". Se voitti MLS:n mestaruuden (MLS Cup) vuosina 2001 ja 2003, mutta kauden 2005 jälkeen, 15. joulukuuta, seuran omistaja Anschutz Entertainment Group ilmoitti siirtävänsä seuraa Houstoniin Teksasin osavaltioon seuraavaksi kaudeksi. Syynä oli uuden, ainoastaan jalkapallolle tarkoitetun, stadionin rakennushankkeen kaatuminen.
Toiminta, mukaan lukien pelaajat ja päävalmentaja Dominic Kinnear, siirrettiin Houstoniin, mutta MLS päätti että nimi Earthquakes sekä joukkueen värit ja logot sekä sen historia ja tulokset jäävät San Joséhen. Uuden seuran nimeksi otettiin ensin "Houston 1836", myöhemmin Houston Dynamo.


title: San Jose Earthquakes

text: 18. heinäkuuta 2007 ilmoitettiin että San Jose Earthquakes palaa liigaan kaudeksi 2008.


title: Baloghin puolustus

text: Baloghin puolustus on shakkiavaus, jota kuvaavat siirrot


title: Baloghin puolustus

text: Vaihtoehtoinen siirtojärjestys on 1.d4 f5 2.e4 d6, jolloin musta torjuu Stauntonin gambiitin. Baloghin puolustus on nimetty unkarilaisen János Baloghin mukaan. Avaus sijoitetaan ECO-koodistolla koodille A82. Avaus on hyvin harvinainen huipputasolla.


title: Baloghin puolustus

text: Valkean pitää joko vaihtaa sotilaat tai suojata e-sotilas. Tähän on kaksi hyvää vaihtoehtoa, 3.Rc3 ja 3.f3.


title: Baloghin puolustus

text: Vaihtomuunnelman pääjatko on 3.exf5 Lxf5. 4.Df3 haarukoiden lähetin ja b7-sotilaan ja 4...Lc8 tai 4...Dc8. Balogh itse katsoi koko avauksen pääjatkon olevan 3.Rc3 Rf6 4.Ld3 Rc6 5.Rf3 fxe4. Vaihtomuunnelmassa mustalle jää heikko takasotilas e-linjalle, mitä valkea yrittää käyttää hyväkseen. Myös puuttuva f-sotilas heikentää mustan asemaa.


title: Hiiu staadion

text: Hiiu staadion on monikäyttöinen stadion Nõmmessa, Tallinnassa, Virossa, jonka omistaa Tallinnan kaupunki. Stadionille mahtuu 500 katsojaa ja se on avattu vuonna 1923. Sitä käytetään enimmäkseen jalkapalloa varten ja se toimii jalkapalloseura JK Nõmme Kaljun kotikenttänä.


title: Vasa Idrottssällskap

text: Vasa Idrottssällskap (lyh. Vasa IS, VIS) on vuonna 1907 perustettu vaasalainen urheiluseura. Seuralla on toimintaa keilailussa, voimaurheilussa ja yleisurheilussa. Lisäksi seurassa toimii kuntojaosto. Seurassa on myös hiihto- ja voimistelujaostot, mutta niissä lajeissa ei tällä hetkellä (heinäkuu 2008) ole toimintaa. Seuran puheenjohtaja on Tom Gullberg.


title: Vasa Idrottssällskap

text: Vasa IS on Suomen Urheiluliiton seuraluokittelussa superluokan seura (19. sija vuonna 2011). Seuraa ovat edustaneet muiden muassa maajoukkueurheilijat Frantz Kruger, Robert Häggblom, Mikaela Ingberg ja Vanessa Vandy.


title: Vasa Idrottssällskap

text: Seura järjestää Nice Run -kuntotapahtumaa Vaasassa.


title: Philip Edeipo

text: Philip Edeipo (s. 11. huhtikuuta 1986 Nigeria) on nigerialainen jalkapalloilija, pelipaikaltaan hyökkääjä. Seuratasolla hän edusti viimeksi Rovaniemen Palloseuraa. Edeipo tuli RoPS:n testattavaksi kevättalvella 2008 ja pelasi kaksi ottelua Liigacupissa mutta silloin sopimusta ei tehty. Tämän jälkeen Edeipo lähti testileirille Kiinaan, muttei saanut sinne sopimusta. Palattuaan takaisin Suomeen RoPS teki Edeipon kanssa vuoden mittaisen sopimuksen.


title: Philip Edeipo

text: Edeipo tunnetaan räjähtävästä lähtönopeudestaan. Hän on aikaisemmin pelannut kotimaassaan Nigeriassa Bayelsa Unitedin riveissä ja on ollut myös Saksan kakkosbundesliigassa pelaavan 1860 Münchenin testattavana. Syksyllä 2008 Edeipo ei saanut uutta sopimusta RoPS:n ja näin ollen hänestä tuli vapaa pelaaja.


title: Jani Lähde

text: Jani Lähde (s. 27. helmikuuta 1984 Kotka) on entinen suomalainen jalkapalloilija. Hän oli pelipaikaltaan vasen laitapuolustaja tai laitalinkki.


title: Jani Lähde

text: Lähde on KTP:n kasvatti, mutta hän siirtyi 16-vuotiaana Espooseen Hongan organisaatioon. Espoon-vuosinaan hän edusti myös FCK Salamoita.


title: Jani Lähde

text: Vuonna 2006 Lähde palasi Kotkaan ja Kolmosessa pelanneen KTP:n riveihin. Kaudella 2007 hän solmi kaksivuotisen sopimuksen KooTeePeen Veikkausliiga-joukkueen kanssa. Ensiesiintymisensä Veikkausliigassa Lähde teki 26. huhtikuuta 2007 ottelussa Tampere Unitedia vastaan. KooTeePeen pudottua Veikkausliigasta Ykköseen kauden 2008 päätteeksi Lähde siirtyi sarjatasoa alemmas KTP:n joukkueeseen. Lähde valmentaa nykyään FC Hongan organisaatiossa ja on 07-ikäluokan päävalmentaja.


title: Astronomy

text: Astronomy on kerran kuussa ilmestyvä yhdysvaltalainen aikakauslehti, jonka aihepiiri on tähtitiede. Sen lukijakunta koostuu tähtitieteen harrastajista. Lehti sisältää taivaan tarkkailua koskevia palstoja, lukijoiden lähettämiä valokuvia ja yleistajuisia artikkeleita tähtitieteestä ja astrofysiikasta.


title: Astronomy

text: Astronomyn perusti 1973 Stephen A. Walther, joka oli Wisconsin-Stevens Pointin yliopiston opiskelija ja tähtitieteen harrastaja. Lehden ensimmäisessä numerossa elokuussa 1973 oli 48 sivua, viisi artikkelia ja tietoa, mitä kyseisessä kuussa näkyy taivaalla. Walther kuoli 1977.


title: Astronomy

text:
Waltherin perustama lehteä julkaiseva yritys AstroMedia Corporation palkkasi päätoimittajaksi Richard Berryn ja kustantajaksi Robert Maasin. Berry perusti nuorille tarkoitetun Odyssey sekä Telescope Making -erikoislehden.
Lehden nykyinen päätoimittaja David Eicher tuli lehteen apulaispäätoimittajaksi 1982. Hän perusti Deep Sky -lehden.


title: Astronomy

text: 1980-luvun puolivälissä milwaukeelainen kustantaja Kalmbach osti Astronomyn. Yritys julkaisee erilaisia harrastelehtiä, kuten Model Railroader ja Trains. Nykyinen vastaava päätoimittaja Richard Talcott tuli tuolloin lehteen.


title: Astronomy

text: Richard Berry erosi lehden palveluksesta 1992, ja vastuun lehdestä otti Robert Burnham. Kalmbach lopetti Deep Sky ja Telescope Making -lehdet ja myi Odysseyn. Astronomy.com-verkkosivut perustettiin 1990-luvulla.


title: Astronomy

text: Eicherista tuli päätoimittaja 2002. Lehden merkittävin kilpailija on Sky & Telescope.


title: Maurice Larrouy

text: Maurice Larrouy oli ranskalainen ampuja ja olympiavoittaja. Hän voitti kultaa Pariisin olympialaisissa 1900 25 metrin olympiapistoolikilpailussa.


title: Tornjak

text: Tornjak on Bosnia ja Hertsegovinasta sekä Kroatiasta kotoisin oleva suurikokoinen paimenkoirarotu.


title: Tornjak

text: Tornjak on suurikokoinen, voimakas ja ruumiinrakenteeltaan lähes neliömäinen koira. Turkki on paksu ja melko pitkä, aluskarva hyvin tiheää. Päässä ja raajoissa karva on lyhyempää. Väriltään tornjak on tavallisesti valkoinen, jossa on vaihtelevan värisiä laikkuja. Väri voi kuitenkin vaihdella lähes puhtaan valkoisesta miltei mustaan.


title: Tornjak

text: Luonteeltaan tornjak on ystävällinen, tottelevainen, oppimiskykyinen ja rauhallinen. Se käyttäytyy arvokkaasti ja puolustaa rohkeasti sen vastuulle jätettyä omaisuutta. Vieraita kohtaan tornjak käyttäytyy epäluuloisesti, mutta on hyvin kiintynyt läheisiin ihmisiin.


title: Tornjak

text: Rodun kasvattaminen Tanskassa on ollut kiellettyä vuodesta 2010.


title: Tornjak

text: Tornjak on kehitetty Balkanin vuoristoalueilla käytetyistä laumanvartijakoirista. Ensimmäiset kirjalliset maininnat bosnialais-kroatialaisesta koirarodusta ovat 1000-luvulta. Sukupuuton partaalla olleen rodun systemaattinen jalostus aloitettiin Bosnia ja Hertsegovinassa sekä Kroatiassa 1970-luvulla, ja nykyisin rotu on FCI:n hyväksymä.


title: Arthur C. Clarke -palkinto

text: Arthur C. Clarke -palkinto on vuosittain jaettava brittiläinen tieteiskirjallisuuden palkinto. Palkinto perustettiin Arthur C. Clarken lahjoituksesta ja se jaettiin ensimmäisen kerran vuonna 1987. Palkittavan kirjan valitsee kirjailijoista, kriitikoista ja faneista koostuva tuomaristo.


title: Yuva Bharati Krirangan

text: Salt Lake Stadium, myös nimellä Yuva Bharati Krirangan () tunnettu, on monikäyttöinen stadion Kalkutassa, Intiassa. Sen omistaa Länsi-Bengali ja se on maailman toiseksi suurin stadion Rŭngradon jälkeen. Salt Lake Stadium avattiin vuonna 1984 ja sen katsomoon mahtuu 120 000 katsojaa. Stadionilla järjestetään enimmäkseen yleisurheilukilpailuja ja jalkapallo-otteluja.


title: Yuva Bharati Krirangan

text: Stadion toimii Intian korkeimman sarjatasolla pelaavien Kingfisher East Bengal FC:n, Mohun Bagan AC:n, Prayag United S.C.:n sekä Pailan Arrows:n kotikenttänä. Myös Intian jalkapallomaajoukkue pelaa useat kotiottelunsa Salt Lakella.


title: Luettelo Astro Cityn henkilöistä

text: Tämä on luettelo Astro City -sarjakuvissa esiintyvistä henkilöistä. Huom. Luettelo on keskeneräinen.


title: Sergei Merkurov

text: Armenialais-kreikkalainen Sergei Dimitrijevitš Merkurov (; 26. lokakuuta 1881 Aleksandropol – 8. kesäkuuta 1952 Moskova) oli merkittävä armenialainen neuvostoajan kuvanveistäjä. Sergei Merkurov oli Pietarin taideakatemian jäsen, Neuvostotasavallan kansantaiteilija sekä vuodesta 1944 vuoteen 1949 Puškinin kaunotaiteiden museon johtaja. Merkurovia arvostettiin erityisesti neuvostoajan suurimpana kuolinnaamiomestarina. Neuvostoliiton kolme suurinta Josif Stalin -monumenttia olivat hänen tekemiään..


title: Sergei Merkurov

text: Sergei Merkurov syntyi Aleksandropolissa, nykyisessä Gjumrissa, Armeniassa. Hän opiskeli Tbilisin Teknillisessä korkeakoulussa ja aloitti opinnot myös Kiovan Polyteknillisessä Instituutissa josta joutui kuitenkin pian lähtemään poliittisen skandaalin vuoksi. Hän muutti Sveitsiin, jossa opiskeli filosofiaa Zürichin yliopistossa Adolf Mayerin oppilaana. Vuosina 1902-1905 hän opiskeli Münchenin taideakatemiassa, Saksassa. Tämän jälkeen hän muutti Pariisiin, jossa työskenteli Auguste Rodinin studiossa.


title: Sergei Merkurov

text: Merkurov tapasi Leninin ja kuuli hänen puheitaan vallankumousjohtajan asuessa ulkomailla. Kuten monet muutkin Lenin-patsaat, niin myös Yerevanin Lenin -aukiolla neuvostoaikaan seissyt suuri Lenin-patsas oli Merkurovin käsialaa. Vuonna 1990 patsas, joka mainitaan Merkurovin mestariteokseksi, hajotettiin palasiksi ja sen jalustakin purettiin myöhemmin vuonna 1996. Tuolloin suuret patsaanpalaset hävisivät äkkiä maasta ja arveltiin, että ne olisi myyty newyorkilaiselle taidevälittäjälle.


title: Sergei Merkurov

text: Merkurov palasi Venäjälle vuonna 1907 kun Armenian apostolisen kirkon johto kutsui hänet tekemään kuolinnaamion katolikos Mkrtich Khrimianista. Naamio oli hänen ensimmäinen tämän tyyppinen työnsä. Tämän jälkeen Merkurov asui Tbilisissä, Jaltassa ja Moskovassa tehden naamioita monista tunnetuista henkilöistä, esimerkiksi Leo Tolstoista, Hovhannes Tumanyanista, Vladimir Leninistä, Maksim Gorkista ja Vladimir Majakovskista.


title: Sergei Merkurov

text: Sergei Merkurov oli armenialais-kreikkalaisen mystikon George Ivanovich Gurdjieffin serkku ja oppilas. Eräiden arveluiden mukaan hän esitteli vuonna 1915 toimittaja, matemaatikko P. D. Uspenskin serkulleen G. I. Gurdjieffille seurauksin, että myös P. D. Uspenskista tuli Gurdjieffin oppilas ja Uspenski kirjoitti tämän pohjalta myöhemmin kirjan "Sirpaleita tuntemattomasta opetuksesta" (In Search of the Miraculous: Fragments of an Unknown Teaching).


title: Sergei Merkurov

text: Merkurov oli merkittävä modernin akateemisen tyylin edustaja. Taiteenfilosofina hän työsti usein Ajatus -aihetta, joka näkyy teoksissa "Dostojevskin muistomerkki" (1911-1913) ja "Aatteen henkilökuva" (1918). Hänet tunnettiin vapaa-ajattelijana ja eksentrikkona. Hän oli 'Yhdistyneiden Työläisten Veljeskunnan', 'Vallankumouksellisen Venäjän Taidemaalari-yhdistyksen', sekä Neuvostoliiton Kommunistisen puolueen jäsen. Hänelle myönnettiin Leninin kunniamerkki ja hän sai Stalin-palkinnon vuosina 1941 ja 1951.


title: Sergei Merkurov

text: Toimiessaan Puskinin museon johtajana Merkurov pelasti Katariina Suuren muistomerkin. Carrara-marmorinen patsas oli määrä hakata palasiksi, jonka vuoksi Merkurov toimitti sen salaa turvaan Armenian kansallismuseoon Jerevaniin. Yli puolen vuosisadan jälkeen patsas, joka painoi noin kolmetuhatta kiloa, palautettiin takaisin Moskovaan vuonna 2006.


title: Sergei Merkurov

text: Merkurov teki Josef Stalinille tämän 70-vuotispäivälahjaksi lahjan, kalliin graniittimonumentin nimeltään "Päällikön kuolema". Stalin kieltäytyi vastaanottamasta lahjaa, ja tämän jälkeen kuvanveistäjän elämässä alkoi vaikea aikakausi.


title: Sergei Merkurov

text: Vuonna 1953 julkaistiin hänen muistiinpanonsa otsikolla "Notes of a Sculptor". Kuvanveistäjä Sergei Merkurov haudattiin Novodevitšin hautausmaalle Moskovassa, hautamuistomerkkinä on hänen tekemänsä patsas vuodelta 1913, "Ajatus".


title: Sergei Merkurov

text: Vuonna 1984 avattiin hänen sukunsa talossa Merkurov Museo, jossa on esillä viisikymmentäyhdeksän Merkurovin tekemää naamiota; kuuluisia henkilöitä ja neuvostojohtajia, joukossa myös Lenin. Merkurovin kerrotaan tehneen aina kaksi naamiota, joista toisen hän säästi itselleen. Museo sijaitsee Gjumrissa, Armeniassa.


title: Raoul Glaber

text: Raoul eli Rodulfus Glaber (n. 985–n. 1047) oli ranskalainen munkki, historioitsija ja hagiografi. Hänet tunnetaan varsinkin viisiosaisesta 900-luvun ja 1000-luvun alun elämää käsittelevästä kirjasarjastaan.


title: Raoul Glaber

text: Raoul Glaber meni luostariin alun perin setänsä johdattamana.


title: Klaara Assisilainen

text: Pyhä Klaara Assisilainen (16. heinäkuuta 1194 – 11. elokuuta 1253) oli Fransiskus Assisilaisen varhaisimpia seuraajia. Hän perusti fransiskaanien sisarjärjestöksi klarissalaisen sääntökunnan.


title: Klaara Assisilainen

text: Katolinen kirkko kanonisoi Klaara Assisilaisen 1255, jo kaksi vuotta tämän kuoleman jälkeen.


title: Klaara Assisilainen

text: Assisin kaupungissa Umbriassa eli rikas ja ylhäinen ritari. Hänellä oli hurskas ja hyvä puoliso, nimeltään Torculana. Eräänä päivänä Torculana rukoili kirkossa, ja hänen polvistuessaan ristiinnaulitun kuvan eteen hänelle puhui ääni korkeudesta: "Torculana. Sinä tulet synnyttämään ihmeellisen valon, joka tulee loistamaan yli koko maailman."


title: Klaara Assisilainen

text: Silloin Torculana tuli iloiseksi ja meni kotiinsa. Ja vähän ajan kuluttua hänelle syntyi tytär, ja hän antoi tämän nimeksi Clara. Ja tämä lapsi oli hyvä ja hurskas, eikä mielinyt kauniita vaatteita tai koruja kuten muut hänen ikäisensä. Kun Clara kasvoi neidoksi, hän kuuli puhuttavan Franciscus Assisilaisesta, joka oli pyhä ja hurskas mies. Clara tahtoi nähdä tämän pyhän miehen, ja kun Franciscus Assisilainen kuuli puhuttavan Clarasta, hän meni tämän luo ja alkoi opettaa ja puhua hänelle Jumalasta. Eräänä päivänä Franciscus Assisilainen sanoi Claralle: "Nyt on palmusunnuntai, pukeudu parhaimpiisi ja mene kirkkoon, ja illalla sinun tulee iäksi lähteä isäsi kodista."


title: Klaara Assisilainen

text: Clara teki niin, pakeni illalla kodistaan ja meni Portiunculan luostariin. Siellä hänen pitkät hiuksensa leikattiin ja hän vaihtoi kallisarvoisen pukunsa katujan hameeseen. Kun hänen isänsä ja ystävänsä saivat tietää, missä hän oli, he lähtivät etsimään häntä. Ja he löysivät hänet kirkosta, jonne Franciscus Assisilainen oli hänet kätkenyt, ja he soimasivat häntä ja houkuttelivat häntä palaamaan kotiin. Mutta Clara vastasi: "Minua ei kukaan voi vieroittaa Jumalani palveluksesta".


title: Klaara Assisilainen

text: Sitten Clara perusti oman nunnaluostarin, ja paavi siunasi häntä. Kreivittäret ja herttuattaret tulivat hänen luostariinsa kuullessaan puhuttavan hänen hurskaasta eläästään. Mutta Clara oli nöyrä ja avulias kaikille, ja vaikka hän oli abbedissa, hän pesi sisarten jalat ja palveli heitä.


title: Klaara Assisilainen

text: Eräänä yönä paaston aikana halusi Pyhä Clara ravita sisaria, jotka olivat monta päivää paastonneet. Ja hän käski keittäjäsisaren tuoda heille ruokaa, mutta tällä ei ollut mitään annettavaa. Silloin Pyhä Clara omin käsin kattoi pöydän ja polvistui sen ääreen rukoillen, että Jumala lähettäisi jonkun tuomaan heille leivän ja kaksi kalaa. Ja samassa astui luostarin portille nainen, jonka kasvot loistivat kuin aurinko, kantaen koria päälaellaan. Hän antoi korin portinvartijasisarelle ja sanoi: "Anna tämä Pyhälle Claralle". Silloin portinvartijasisar sanoi: "Kuka tämän on lähettänyt?" Nainen vastasi: "Clara tietää kyllä, kuka lähettäjä on." Ja sen sanottuaan nainen katosi. Portinvartijasisar vei korin Claralle ja kertoi hänelle, mitä nainen oli sanonut. Clara avasi korin, ja siinä olivat nuo kaksi kalaa ja leipä. Silloin he kaikki ylistivät Jumalaa hänen armostaan ja söivät, kunnes olivat ravitut.


title: Klaara Assisilainen

text: Kun Pyhä Clara oli ollut 40 vuotta luostarissa, hän tuli sairaaksi ja makasi kauan sairasvuoteellaan. Ja koska hän oli ollut kauan syömättä, sisaret pyysivät häntä nauttimaan vähän ruokaa. Silloin Clara sanoi että he toisivat hänelle vähän kirsikoita. Nunnat hämmästyivät, sillä oli joulunaika eikä kirsikoita silloin kasvanut. Mutta eräällä hurskaalla veljellä oli kirsikkapuu, ja kun hän katseli sitä, hän näki oksan, joka oli täynnä hedelmiä. Hän taittoi sen ja vei sen Claralle. Ja Clara söi ja lähetti kirsikoita muillekin sairaille.


title: Klaara Assisilainen

text: Kun Pyhän Claran loppu lähestyi, hänen huoneessaan olleet nunnat näkivät valkopukuisten neitojen kultaristiä kantaen astuvan hänen vuoteensa luo. Heidän keskellään kulki Neitsyt Maria kultakruunu päässä, ja hän oli niin hohtava, että luostari oli valoisa kuin päivällä, vaikka oli yö. Ja Neitsyt Maria kallistui Pyhän Claran puoleen, ja silloin hän jätti taakseen maallisen elämän.


title: Siluro a lenta corsa

text: Siluro a lenta corsa (S.L.C.) () on Italiassa 1930-luvun puolivälissä sukeltajien kulkuneuvoksi kehitetty sukellustorpedo, joita Italian kuninkaallisen laivaston ("Regia Marina") taistelusukeltajayksikkö Decima Flottiglia MAS käytti toisen maailmansodan aikana tekemissään hyökkäyksissä liittoutuneitten sotasatamiin.


title: Siluro a lenta corsa

text: S.L.C.:n prototyyppi valmistui vuonna 1935, sen pääsuunnittelijat olivat aliluutnantit Teseo Tesei ja Elios Toschi.


title: Siluro a lenta corsa

text: "Maiale" () kutsumanimen saanut sukelluslaite kehitettiin kuljettamaan sen päällä istuvat kaksi sukeltajaa ja laitteen irrotettavan nokkaosan sisältämä aikasytyttimellä varustettu 220 – 300 kg räjähdyspanos huomaamattomasti vihollissatamaan. Kohteeseen päästyään sukeltajat kiinnittivät irrottamansa nokan kohdealuksen pohjaan, käynnistivät aikasytyttimen ja lähtivät paluumatkalle 6,7 metrin mittaiseksi lyhentyneellä torpedollaan.


title: Siluro a lenta corsa

text: Laitteen runkona käytettiin 533 mm torpedon runkoa ja voimanlähteeksi siihen asennettiin sähkömoottori, jonka teho kasvoi alun 0,75 kilowatista viimeisen mallin 1,2 kilowattiin. Tehokkaimman version 30 akussa oli 150 ampeerin virta ja 60 voltin jännite. Akut oli sijoitettu rungon pohjalle ehkäisemään torpedon taipumusta pyörähtää pituusakselinsa ympäri. Suunnistamista varten laite oli varustettu kojelautaan kiinnitetyllä kompassilla.


title: Siluro a lenta corsa

text: S.L.C.:tä valmistettiin seuraavasti:Siluro San Bartolomeo (S.S.B.) () kehitettiin S.L.C.:stä saatujen kokemusten pohjalta. Siinä sukeltajat istuivat edellistä mallia huomattavasti suuremman rungon sisässä, tehden se huomattavasti edeltäjäänsä virtaviivaisemmaksi ja nopeammaksi.


title: Siluro a lenta corsa

text: S.S.B.:n pääsuunnittelija oli laivastoinsinööri Mario Maciulli, jota avustivat kapteeni G.N. Travaglino ja insinööri Guido Cattaneo.


title: Siluro a lenta corsa

text: S.S.B.:tä ehti valmistua ennen Italian sodasta irtautumista vain yhdeksän kappaletta, eikä se ehtinyt palveluskäyttöön.


title: Philip K. Dick -palkinto

text: Philip K. Dick -palkinto on vuosittainen tieteiskirjallisuuden palkinto, joka jaetaan parhaalle alun perin pehmeäkantisena Yhdysvalloissa ilmestyneelle kirjalle. Palkinto on nimetty Philip K. Dickin mukaan ja sitä jakaa Philadelphia Sciece Fiction Society. Palkintoa on jaettu vuodesta 1982 alkaen.


title: SLC

text: SLC voi tarkoittaa seuraavia:


title: Victoria: Revolutions

text: Victoria: Revolutions on reaaliaikaisen strategiapelin "" lisäosa. Alkuperäisen pelin kehittänyt ruotsalainen pelitalo Paradox Interactive julkaisi "Revolutionsin" aluksi digitaalisena latauksena 17. elokuuta 2006 ja CD-ROMina saman vuoden lokakuussa.


title: Ultra Bran diskografia

text: Tämä on Ultra Bran diskografia. Yhtye julkaisi vuosien 1995–2001 aikana neljä studioalbumia ja yhden kokoelmalevyn.


title: Oppo

text: Oppo Electronics (, usein muodossa OPPO, tyyliteltynä oppo) on kiinalainen 2004 perustettu kulutuselektroniikan valmistaja. Se keskittyi alkuvuosinaan lähinnä Blu-ray- ja DVD-soittimiin, mutta vuodesta 2008 alkaen älypuhelimet ovat olleet tärkeä osa Oppon mallistoa.


title: KSF Media

text: KSF Media on Konstsamfundet-säätiön omistuksessa oleva lehtitalo, johon kuuluu viisi Suomessa ilmestyvää ruotsinkielistä lehteä. Se aloitti varsinaisen toimintansa vuoden 2008 alussa.


title: KSF Media

text: KSF Median toimitusjohtaja on toukokuun 2018 alusta alkaen ruotsalainen Anna Hellerstedt. Vastaavana kustantajana toimii Susanna Ilmoni.


title: KSF Media

text: KSF Mediaan kuuluu viisi sanomalehteä, jotka ovat kokonaan tai suurimmaksi osaksi Konstsamfundetin omistuksessa. KSF Media vastaa näiden lehtien hallinnosta ja myynnistä.KSF Median perustamisesta tiedotettiin 21. toukokuuta 2007 ja yhtiö aloitti varsinaisen toimintansa vuoden 2008 alusta, jolloin Konstsamfundetin kokonaan tai suurimmaksi osaksi omistamien lehtien hallinto ja myynti siirrettiin uuteen yhtiöön. Samalla lehtien omistamat kiinteistöt siirrettiin KSF Median tytäryhtiön omistukseen. Toimituksellisesti lehdet toimivat erillään toisista.


title: KSF Media

text: Ennen Anna Hellerstedtiä toimitusjohtajina ovat toimineet muiden muassa Svante Wahlbeck, Jens Berg ja Barbro Teir.


title: Olt (joki)

text: Olt on Tonavan sivujoki, joka lähtee Romaniassa Karpaateilta 1440 metrin korkeudesta ja yhtyy Tonavan päävirtaan lähellä Turnu Măgurelen kaupunkia Teleormanin piirikunnassa. Joen pituus on 615 kilometriä, mikä tekee siitä pisimmän maan sisällä virtaavan joen. Sen valuma-alueen pinta-ala on 24 050 km². Oltin piirikunta on saanut nimensä joen mukaan. Oltissa on lähes 30 patoa ja vesivoimalaitosta.


title: Olt (joki)

text: Antiikin roomalaiset kutsuivat jokea nimellä "Alutus" tai "Aluta".


title: Stade Maurice Dufrasne

text: Stade Maurice Dufrasne (tunnetaan myös nimellä Stade de Sclessin) on jalkapallostadion Belgian Liègessä. Stadionille mahtuu noin 30 000 ihmistä, ja se toimii Standard Liègen kotikenttänä. Stadionilla on pelattu vuosien 1972 ja 2000 Jalkapallon Euroopan-mestaruuskilpailuissa.


title: Sportpark Berg & Bos

text: Sportpark Berg & Bos on monikäyttöinen stadion Apeldoornissa, Alankomaissa. Se avattiin vuonna 2002. Nykyään stadionia käytetään enimmäkseen jalkapallossa AGOVV Apeldoornin kotikenttänä. Stadionille mahtuu 2 500 ihmistä.


title: AC Kajaani

text: AC Kajaani on kajaanilainen jalkapalloseura, jonka edustusjoukkue pelaa kaudella 2018 Ykkösessä. Se perustettiin vuonna 2006, kun FC Tarmon ja Kajaanin Palloilijoiden miesten edustusjoukkueet yhdistyivät.


title: AC Kajaani

text: AC Kajaanin edeltäjä Kajaanin Palloilijat pelasi jalkapallon SM-sarjassa yhden kauden ajan eli vuonna 1953.


title: AC Kajaani

text:
AC Kajaani on kajaanilaisten jalkapalloseurojen Kajaanin Palloilijat ry:n ja FC Tarmo ry:n yhteisesti perustama, erityisesti miesten jalkapalloiluun tarkoitettu ja myöhemmin A- ja B- juniorijoukkueet sisältävä jalkapalloilun erikoisseura. Se perustettiin Kajaanissa 12. marraskuuta 2006. KaPa ja FC Tarmo jatkavat omaa toimintaansa junioritasolla.
Seuran perustavassa kokouksessa olivat läsnä Lauri Huovinen, Kaarlo Karjalainen, Matti Kilpeläinen, Harri Partanen, Raimo Rautiainen, Auvo Schroderus, Arvo Toivainen ja Jyrki Vahlamo. Seuran ensimmäiseksi puheenjohtajaksi valittiin Arvo Toivainen, varapuheenjohtaksi Harri Partanen, sihteeriksi Lauri Huovinen ja rahastonhoitajaksi Harri Partanen.
Seuran nimen etuosassa olevat kirjaimet AC tarkoittaa, että A on Allians (yhteenliittymä, kahden tai useamman tahon) ja C on Club, eli kerho. AC Kajaani on siis kerho joka on muodostunut kun kaksi kerhoa on liittynyt yhteen.


title: AC Kajaani

text: Seura sai FC Tarmon paikan Kolmosessa ja sijoittui heti ensimmäisellä kaudellaan 2007 sarjan toiseksi. Myös seuraavana vuonna 2008 sijoitus oli toinen. Samoin pelikaudella 2009 ja 2010 sijoitus oli toinen. Suomen Cupissa joukkue eteni aina neljännelle kierrokselle asti. Kakkoseen AC Kajaani nousi kaudeksi 2012. Kauden päätteeksi joukkue nousi Ykköseen voittamalla kaksiosaisessa nousukarsinnassa Järvenpään Palloseuran yhteismaalein 1–0.


title: AC Kajaani

text: Kaudella 2013 AC Kajaani pelasi Ykkösessä, mutta jäi sarjan viimeiseksi ja putosi takaisin Kakkoseen. Joukkue nousi takaisin Ykköseen kauden 2017 päätteeksi, jolloin se voitti kaksiosaisessa nousukarsinnassa FC KTP:n yhteislukemin 6–3.


title: Richard Limo

text: Richard Kipkemei Limo (s. 18. marraskuuta 1980 Cheptigit, Uasin Gishu) on kenialainen kestävyysjuoksija. Hän voitti 5 000 metrin juoksussa MM-kultaa Edmontonissa 2001.


title: Richard Limo

text: Richard Limo on naimisissa Rose Tarusin kanssa ja heillä on vuosina 2000 ja 2002 syntyneet lapset. Sukunimestään huolimatta hän ei ole sukua kenialaisille kestävyysjuoksijoille Benjamin Limolle ja Felix Limolle.


title: Mika Marila

text: Mika Marila (s. 9. helmikuuta 1973) on entinen suomalainen alppihiihtäjä. Kokemäeltä kotoisin oleva Marila edusti aktiiviurallaan Harjavallan Jymyä.


title: Mika Marila

text: Marila sijoittui Moriokan MM-kilpailuissa 1993 19:nneksi pujottelussa ja 34:nneksi suurpujottelussa. Lillehammerin 1994 talviolympialaisissa hän oli pujottelussa kahdestoista ja supersuurpujottelussa 40:s. Hän kilpaili myös seuraavissa viisissä arvokisoissa joutuen kuitenkin joka kerta keskeyttämään.


title: Mika Marila

text: Marila sijoittui pujottelun maailmancupin osakilpailuissa kaksi kertaa kymmenen parhaan joukkoon: hän oli kymmenes Breckenridgessä joulukuussa 1996 ja kuudes Vailissa marraskuussa 1999. Euroopan cupin osakilpailun hän voitti kolme kertaa sekä pujottelun Suomen mestaruuden vuosina 1996 ja 1999.


title: Kavalahaarakas

text: Kavalahaarakas ("Ramaria formosa") on keltahaarakasta muistuttava kellertävä haarakaslaji. Laji on myrkyllinen, ihonvärinen ja korallimainen. Syötynä laji aiheuttaa pahoinvointia ja ruoansulatuskanavan ärsytystä.


title: Kavalahaarakas

text: Kavalahaarakkaasta ei tunneta yhtäkään varmistettua havaintoa Suomesta. Lähimmät tunnetut kavalahaarakasesiintymät ovat Etelä-Norjassa.


title: Pertti Lundell

text: Pertti Lundell (s. 12. elokuuta 1952 Pori) on suomalainen jalkapallovalmentaja.


title: Pertti Lundell

text: Lundell valmensi yhteensä yksitoista kautta SM-sarjassa ja Veikkausliigassa joukkueinaan Porin Pallo-Toverit, Tampereen Pallo-Veikot, FC Jazz ja FC Inter Turku. Hän johdatti TPV:n kaudella 1994 Suomen mestaruuteen. Lundell valittiin vuonna 1983 valmentaessaan PPT:tä ja vuonna 1994 valmentaessaan TPV:tä vuoden valmentajaksi. Alemmilla sarjatasoilla hän on valmentanut Närpes Kraftia, Euran Palloa, Pallo-Iiroja ja Porin Palloilijoita.


title: Pertti Lundell

text: Vuonna 1980 Lundell aloitti päävalmentajana PPT:ssä III divisioonassa. Kolmen seuraavan vuoden aikana hän nosti joukkueensa aina Mestaruussarjaan saakka, edeten sarjatason per kausi. Kaikkiaan Lundell on saavuttanut seitsemän sarjanousua.


title: Pertti Lundell

text: Pelaajana hän edusti muun muassa Porin Ässiä, jossa hän voitti jalkapallon A-nuorten Suomen mestaruuden vuonna 1970, sekä Porin Palloseuraa, Musan Salamaa ja Porin Pallo-Tovereita. Lopetettuaan peliuransa PPT:ssä 28-vuotiaana hän siirtyi seuran edustusjoukkuetta apuvalmentajaksi.


title: Pertti Lundell

text: Kauden 2010 päätteeksi Lundell lopetti valmentamisen aikuisten sarjatasoilla ja toimi juniorivalmennuksen parissa Musan Salamassa, minkä jälkeen hän siirtyi kokonaan eläkkeelle.


title: Luettelo Somalian presidenteistä

text: Tällä sivulla on luettelo Somalian presidenteistä .


title: December’s Children (And Everybody’s)

text: December’s Children (And Everybody’s) on The Rolling Stonesin Yhdysvalloissa vuonna 1965 julkaistu albumi. Albumin kannen valokuva on sama kuin albumin "Out of Our Heads" brittipainoksessa ja se sisältää siltä myös muutaman kappaleen.


title: December’s Children (And Everybody’s)

text: Levy sisältää myös suuret hitit ”Get Off of My Cloud” (UK #1, USA #1) ja "As Tears Go By" (USA #6). ”As Tears Go By” kirjoitettiin alun perin Marianne Faithfullin käyttöön ja hänen versionsa oli noussut Britanniassa singlelistan sijalle 9 elokuussa 1964.


title: December’s Children (And Everybody’s)

text: Albumi oli korkeimmillaan Yhdysvaltain albumilistan sijalla 4 myyden kultalevyyn oikeuttavan määrän.


title: December’s Children (And Everybody’s)

text: A-puoli


title: December’s Children (And Everybody’s)

text: B-puoli


title: Deir el Bahri

text: Deir el-Bahri ( "dayr al-baḥrī", sananmukaisesti "Pohjoinen luostari") on kuolintemppelien ja hautojen alue, joka sijaitsee Niilin länsirannalla vastapäätä Luxorin kaupunkia Egyptissä.


title: Deir el Bahri

text: Deir el Bahrin terassitemppeli oli alun perin 1460-luvulla eaa. suunniteltu kuningatar Hatšepsutin kuolintemppeliksi, mutta rakennusteknisistä syistä hanke epäonnistui.


title: Deir el Bahri

text:
Ensimmäinen alueelle rakennettu monumentti oli 1995 eaa. kuolleen 11. dynastian Mentuhotep II:n kuolintemppeli. Myös Amenhotep I ja Hatšepsut rakensivat paikalle temppelinsä. Hatšepsutin kuolintemppeli suunniteltiin sijoittumaan aikaisempien kuningashautojen alapuolelle. Louhiminen ei kuitenkaan onnistunut suunnitellulla tavalla, koska kiviaines oli epätasaista. Hautakammio on tosin syvällä, mutta ei suunnitellulla paikalla. Sinne haudattiin vain Hatšepsutin lähin avustaja Senenmut.
Al-Gama'a al-Islamiyyasta tulleet islamistiset militantit surmasivat alueella 58 matkailijaa ja neljä egyptiläistä vuonna 1997. Matkailijoiden määrä väheni alueella väliaikaisesti huomattavasti.


title: Nur ibn Mujahid

text: Nur ibn Mujahid ibn Ali ibn Abdullah al Dhuhi Suha (sananmukaisesti 'aamutähti', k. 1567) oli Hararin emiiri 1500-luvulla. Hän kuului somalialaisen Darodin klaanin alaklaanin Marehanin Ahl Suhawyanin ryhmään. Hän meni naimisiin imaami Ahmad ibn Ibrihim al-Ghazi (myös Ahmad Gragn) lesken kanssa, jolloin hänestä tuli kristittyä Etiopiaa vastaan taistelevien muslimijoukkojen johtaja..


title: Berliinin konferenssi (1884)

text: Berliinin konferenssi ( eli "Kongon konferenssi") käsitteli Länsi-Afrikan siirtomaiden jakoa.


title: Berliinin konferenssi (1884)

text: Konferenssi sääteli imperialismin aikana vuosina 1884–1885 kolonialismia ja kauppaa Afrikassa, ja sen kanssa osui yksiin Saksan nopea nousu suurvallaksi. Konferenssin kutsui koolle Portugali, ja sen järjesti Saksan kansleri Otto von Bismarck. Konferenssiin osallistui 14 valtiota, joista neljä oli siihen aikaan suuria siirtomaavaltoja Afrikassa: Yhdistynyt kuningaskunta, Ranska, Saksa ja Portugali. Loput olivat Itävalta-Unkari, Belgia, Tanska, Italia, Alankomaat, Venäjä, Espanja, Ruotsi-Norja, Osmanien valtakunta ja Yhdysvallat. Konferenssissa saavutettua sopimusta Berliinin konferenssin yleisasiakirjaa pidetään usein Afrikan valloituksen virallistamisena.


title: Berliinin konferenssi (1884)

text: Konferenssissa sovittiin, että jos joku Euroopan valtio valtaa Afrikan rannikkoa, se ilmoittaa asiasta muille asiakirjan allekirjoittajavaltioille. Rannikon valtaus oikeutti valloittajan saamaan haltuunsa myös sisämaata sen takaa. Valtauksen sai tehdä, jos pystyi osoittamaan kykenevänsä hallitsemaan alueen kauppaa ja merenkulkua. Sopimus takasi, ettei Euroopan maiden tarvinnut sotia keskenään valloituksista. Ajan hengen mukaisesti siinä ei otettu kantaa siihen, pitäisikö paikallisilta asukkailta kysyä, sopiko valloitus heille.


title: Espanjan ympäriajo 2008

text: Pyöräilyn 63. Espanjan ympäriajo käynnistyi 30. elokuuta ja päättyi 21. syyskuuta 2008. Kilpailun kokonaispituus oli 3 169 kilometriä, johon sisältyi neljä vuorimaalia (La Rabassa, Pla de Beret, Angliru ja Fuentes de Invierno), kaksi henkilökohtaista aika-ajoa sekä seitsemän kilometrin joukkueaika-ajo ensimmäisellä etapilla. Kilpailun edellisvuonna voittanut Venäjän Denis Menšov ei ollut mukana 2008.


title: Espanjan ympäriajo 2008

text: Alberto Contador voitti kilpailun ennen joukkuetoveriaan Levi Leipheimeria. Samalla Contadorista tuli viides pyöräilijä, joka on voittanut kaikki kolme suurta ympäriajoa.


title: NK Zadar

text: NK Zadar on kroatialainen jalkapalloseura, joka pelaa maan toiseksi korkeimmalla sarjatasolla 2. HNLssa. Zadarissa on pelannut muun muassa Luka Modrić, Dado Prso ja Giovanni Rosso.


title: Witi Ihimaera

text: Witi Tame Ihimaera-Smiler (s. 7. helmikuuta 1944), tavallisemmin tunnettu nimellä Witi Ihimaera, on uusiseelantilainen kirjailija. Hän on maori, mutta on kirjoittanut suurimman osan teoksistaan englanniksi. Teoksista tunnetuin on "Valasratsastaja", josta on tehty samanniminen elokuva.


title: Witi Ihimaera

text: Ihimaera syntyi Gisbornen alueella Uudessa-Seelannissa. Collegekoulutuksen hän kävi Hamiltonissa.


title: Witi Ihimaera

text: Ihimaera oli ensimmäinen sekä romaanin että novellin julkaissut maori.


title: Witi Ihimaera

text: Uransa alussa Ihimaera työskenteli toimittajana Gisborne Herald -lehdelle. Hänen ensimmäinen romaaninsa julkaistiin 1972. Silloinen pääministeri luki teoksen, minkä seurauksena Ihimaera palkattiin vuonna 1973 Uuden-Seelannin ulkoasiainministeriöön, jossa hän työskenteli vuoteen 1989 asti. Osan työajasta ulkoasiainministeriössä Ihimaera työskenteli diplomaattina ulkomailla lähetystöissä. Sijoituspaikkoja olivat Canberra, New York ja Washington. Vuodesta 1990 hän on toiminut luennoitsijana Aucklandin yliopistossa.


title: Witi Ihimaera

text: Vuonna 2004 Ihimaera sai "The New Zealand Order of Merit" -järjestelmän mukaisen "Distinguished Companion" -arvonimen.


title: Witi Ihimaera

text: Vuonna 2009 kirja-arvostelija Jolisa Gracewood löysi Ihimaeran kirjasta "The Trowenna Sea" lyhyitä, muilta kirjailijoilta kopioituja tekstikatkelmia. Ihimaera myönsi lähdeviitteiden puutteen ja esitti julkisen anteeksipyynnön plagioinnistaan. Plagioinnin paljastuttua hän myös osti itselleen myymättä jääneet kopiot kirjasta. Kirjan kustantanut yhtiö korvasi kirjat palauttaneille kirjakaupoille aiheutuneet kulut.


title: Piilo-opetussuunnitelma

text: Piilo-opetussuunnitelma tarkoittaa sosiaalisen vuorovaikutuksen sääntöjä, joita noudatetaan koulussa tai työpaikalla, vaikka niistä ei ole erikseen sovittu. Se täydentää formaalia eli muodollista opetussuunnitelmaa. Piilo-opetussuunnitelma sisältyy koulu- tai työympäristössä välittyvään epäsuoraan viestintään, opetussisältöihin tai työpaikan käytäntöihin.


title: Piilo-opetussuunnitelma

text: Laajasti piilo-opintosuunnitelma sisältää pukeutumista, toimintaa ja tekemistä sisältäviä koodeja. Mitä tehdä ja milloin, kelle puhua ja kuinka, mistä asioista pitää huolehtia ja mistä ei tarvitse välittää jne. Opetuskäytäntöjen ja menettelytapojen avulla oppilaille voidaan opettaa heidän paikkansa yhteiskunnan hierarkiassa. Monikulttuurisessa opetuksessa tavoitteena on muuttaa piilo-opetussuunnitelman viestit vahvistamaan oppilaiden minäkuvaa ja identiteettiä .


title: Piilo-opetussuunnitelma

text: Piilo-opetussuunnitelmaan hallintaan kuuluu


title: Piilo-opetussuunnitelma

text: Kaikissa kouluissa ja työpaikoilla on piilo-opetussuunnitelma. Uusien oppilaiden ja työntekijöiden oletetaan oppivan ja hallitsevan piilo-opetussuunnitelma lyhyessä ajassa ilman että se erikseen heille opetetaan. Tullakseen toimeen sosiaalisessa ympäristössä lapsen, nuoren tai aikuisen pitää ymmärtää opettajan tai esimiehen persoonallisuus ja odotukset. Useimmat ihmiset oppivat nämä uudessa paikassa jo viikossa. He oppivat, kenen kanssa voi laskea leikkiä ja millaista leikkiä; ketkä eivät oppilaiden tai alaistensa sutkauksia ymmärrä; minkälaista työpanosta kukin opettaja odottaa; miten eri opettajat pitävät sovituista aikatauluista kiinni. Pian kaikki tietävät milloin esimerkiksi voi kuiskata tai milloin pitää olla aivan hiljaa; kuka vaatii tarkkaa sääntöjen noudattamista ja kuka ei.


title: Piilo-opetussuunnitelma

text: Henkilöiden joilla on sosiaalisen vuorovaikutuksen vaikeutta, uuden työympäristön piilo-opetussuunnitelma on usein kuitenkin vaikea ymmärtää. Näitä ovat mm. autismin kirjon ihmiset. Piilo-opetussuunnitelman ymmärtäminen autismin kirjon lapsille tai nuorille koulun ulkopuolella voi olla vaikeaa . Voiko vieraiden kyytiin mennä? Bussin kuljettaja on vieras, mutta hänen kyytiinsä voi mennä. Entä tuntematon autoilija, joka pysähtyy tarjotakseen kyydin? Kaupan kassa on tuntematon, mutta hänen kanssaan voi jutella. Entä puiston penkillä istuva tuntematon, joka tarjoaa kaljapullostaan huikkaa? Autismin kirjon ihmiset tarvitsevat tukihenkilön, joka osaa uuden paikan käytännöt ja selittää kirjoittamattomat säännöt hänelle.


title: Salaatit

text: Salaatit ("Lactuca") on suku asterikasvien (Asteraceae) heimossa. Sukuun kuuluu noin 75 lajia. Suvun lajimäärä vaihtelee eri lähteissä. Tunnetuin laji on salaatti ("Lactuca sativa") monine muunnoksineen. Salaatit ovat yksi-, kaksi- tai monivuotisia. Kukan teriö on keltainen tai violetinsininen.


title: Shanghai Stadium

text: Shanghai Stadium () on monikäyttöinen stadion Shanghaissa, Kiinassa. Sitä käytetään kuitenkin pääasiassa jalkapallo-otteluissa. Stadion rakennettiin 1997, kun kahdeksannet "Kansalliset Kiina kisat" heltisivät Shanghaille. Stadionille mahtuu 80 000 henkeä, joten sitä on alettu kutsua "80 000 ihmisen stadioniksi" (eng. "80,000 people's Stadium", kiinaksi "八万人体育场"). Stadion on luultavasti yksi maailman suurimmista jalkapalloareenoista, ja Kiinan toiseksi suurin heti Beijing National Stadionin jälkeen vuonna 2007. Areenaa käytettiin vuoden 2008 olympialaisten jalkapallo-otteluiden isännöimiseen. Areenalla pelattiin kuusi alkulohko-ottelua sekä semifinaali ja pronssiottelu.


title: Shanghai Stadium

text: Shanghai Stadium on lähellä Shanghai Indoor Stadiumia, ja näillä areenoilla on vain yksi ero kiinaksi ja englanniksi, joten monet ovat hämmentyneet niiden välillä, erityisesti Shanghain metrolinja 4:n avajaisten jälkeen. Linjalla on pysäkit lähellä stadioneja.


title: Natalja Gorelova

text: Natalja Gorelova (o.s. Zaitseva, , s. 18. huhtikuuta 1973 Moskova) on venäläinen keskimatkojen juoksija, päämatkanaan 1500 metrin juoksu.


title: Natalja Gorelova

text: Gorelova juoksi vuoden 1999 maailmanmestaruuskilpailuissa Sevillassa kuudenneksi tämänkin hetkisellä ennätysajallaan 1.57,90. Vuonna 2001 hän voitti pronssia Lissabonin sisäratojen ja Edmontonin ulkoratojen MM-kisoista. Vuonna 2003 hän sijoittui neljänneksi Pariisin MM-kilpailuissa ja kahdenneksitoista kaikkien aikojen ensimmäisessä ssa.


title: Rane Vaskivuori

text: Rane Vaskivuori (12. toukokuuta 1967 Kauhajoki – 23. kesäkuuta 2016 Helsinki) oli suomalainen sisustussuunnittelija ja tuotemuotoilija.


title: Rane Vaskivuori

text: Vaskivuoren tunnetuimpia töitä ovat MoMA New Yorkin pysyväiskokoelmiin valittu Globlow-valaisin (yhdessä Vesa Hinkolan ja Markus Nevalaisen kanssa) ja Y-sateenvarjoteline ja -naulakko. Uransa tärkeimpänä tunnustuksena Vaskivuori piti Chicago Athenaeumin vuonna 1998 myöntämää Good Design Awardia. Vaskivuori oli Arkkitehtuuritoimisto Valvomo Oy:n osakas ja perustajajäsen.


title: Rane Vaskivuori

text: Vaskivuori kuoli haimasyöpään 49-vuotiaana 23. kesäkuuta 2016.


title: Den Haag Stadion

text: Den Haag Stadion on monikäyttöinen stadion Haagissa Alankomaissa. Se avattiin vuonna 2007 korvaamaan vanha Zuiderpark Stadion. Nykyään Den Haag Stadionia käytetään enimmäkseen jalkapallossa ADO Den Haagin kotikenttänä. Stadionille mahtuu 15 000 ihmistä.


title: Den Haag Stadion

text: Vaikka stadion avattiin jo 28. heinäkuuta 2007, se on vieläkin ilman nimeä. Sen kutsumanimeksi on kuitenkin vakiintunut Den Haag Stadion.


title: Den Haag Stadion

text: Kun stadion avattiin, Haagin pormestari Wim Deetman sanoi, että se on turvallisin koko Euroopassa. Stadionilla on turvakameroita, jotka ottavat useita kuvia jokaisesta katsojasta, sekä nk. "Happy Crowd Control", joka kuvaa kaikki stadionille tulevat ihmiset.


title: Kaakkois-Suomen Valokuvakeskus

text: Kaakkois-Suomen Valokuvakeskus (KSV) on Lappeenrannassa sijaitseva valokuvakeskus. Sen toiminta-aluetta on koko entinen Kymen lääni. Galleriahuoneesta ja lukukirjastosta koostuvat toimitilat sijaitsevat Lappeen vanhan pappilan pihapiirissä Galleria Pihatossa Valtakatu 80.


title: Kaakkois-Suomen Valokuvakeskus

text: Keskuksen palveluksessa on yksi vakituinen työntekijä, näyttelynvalvoja Hanna Sievänen.


title: Kaakkois-Suomen Valokuvakeskus

text: Keskuksen näkyvintä toimintaa on näyttelyiden järjestäminen. Suurin osa näyttelyistä järjestetään keskuksen omissa galleriatiloissa. Keskuksen muuta toimintaa ovat erilaiset luentotilaisuudet ja kurssit. Näitä keskus on järjestänyt yhdessä muun muassa Kaakkois-Suomen taidetoimikunnan, Saimaan kameraseuran ja Joutsenon opiston kanssa. Keskuksen toimitiloissa toimii valokuvausaiheinen lukukirjasto. Sen teoksista pääosa esittelee yksittäisten valokuvaajien tuotantoa.


title: Kaakkois-Suomen Valokuvakeskus

text: Valokuvakeskuksille kuuluva ns. alueellinen toiminta, siis toiminta kotikaupungin ulkopuolella, on ilmentynyt etupäässä näyttelyiden ja koulutustilaisuuksien järjestämisenä myös muilla paikkakunnilla.


title: Kaakkois-Suomen Valokuvakeskus

text: Idea valokuvakeskuksesta syntyi ensimmäisen kerran vuonna 1998. Saimaan kameraseura oli juuri hiljattain perustanut yhdessä Etelä-Karjalan taiteilijaseuran kanssa galleria Pihaton, mutta varsin pian oli konsortion ilmapiiri alkanut kääntyä valokuvavastaiseksi. Ennakkoaavistus konkretisoitui vuonna 2000, kun Saimaan Kameraseura siirrettiin sivuun sekä Pihatosta että siihen läheisesti liittyvästä ympäristötaidenäyttely Kantri&Urbaanista. Muutoinkin Lappeenrannan valokuvausmahdollisuudet, näyttely-, koulutus- ja pimiötoiminta, olivat täysin Saimaan kameraseuran varassa. Ajatusta seurasi kuitenkin seitsemän vuoden tauko.


title: Kaakkois-Suomen Valokuvakeskus

text: Kaakkois-Suomen valokuvakeskus ry perustettiin valokuvaaja Tatu Kososen aloitteesta 3.4.2005. Perustamiskirjan muut allekirjoittajat olivat Tommi Kähärä, Ville Savolainen ja Anu Kosonen. Ensimmäinen toimintavuosi kului yhteistyöverkoston kokoamiseen ja sopivien toimitilojen etsimiseen.


title: Kaakkois-Suomen Valokuvakeskus

text: 1.2.2006 keskus avasi oman galleriatilan Lappeenrannan Snellmaninkadulla, Lappeenrannan opiskelija-asuntosäätiöltä (LOAS) vuokratuissa kellaritiloissa.


title: Kaakkois-Suomen Valokuvakeskus

text: Vuonna 2008 Etelä-Karjalan rahasto myönsi keskukselle apurahan, jonka perusteena oli maakunnallisesti merkittävä kulttuurihanke. Se vahvisti mahdollisuuksia toiminnan pitkäaikaiseen kehittämisen.


title: Kaakkois-Suomen Valokuvakeskus

text: 1.1.2015 lähtien keskus on toiminut Lappeenrannan kaupungin omistamissa tiloissa Lappeen vanhan pappilan pihapiirissä Galleria Pihatossa.


title: Dervišši-sota

text: Dervišši-sota, jota Britanniassa kutsuttiin aikalaislehdistössä nimellä Hullu-Mullahin pyhät sodat ja myöhemmin Somalimaan sotaretki, oli Somaliassa vaikuttaneen Mohammad Abdille Hassanin johtaman dervišši-liikkeen sota ulkomaisia siirtomaavaltoja ja valloittajia vastaan 1900-luvun kahtena ensimmäisenä vuosikymmenenä. Sodan osapuolina olivat Mohammidin perustama Dervišši-valtio somaliliittolaisineen ja Britannia, Italia ja Etiopia, joiden puolelle menivät myös ne somaliklaanit, jotka vastustivat Mohammadia. Britannia joutui ajoittaien evakuoimaan oman väkeään Brittiläisestä Somalimaasta..


title: Dervišši-sota

text: 1890-luvun lopulla keisari Menelik II:n hallitsema Etiopia oli lisännyt sotilaallista painetta Somaliaa kohtaan ja alkanut tehdä sota- ja ryöstöretkiä Somalien maille. Menelikin tarkoitus oli kohottaa Etiopia antiikin ajan Aksumin kuningaskuntaa vastaavaan loistoon. Mohammad rupesi valmistautumaan aseelliseen vastarintaan Etiopian torjumiseksi. Hän alkoi kouluttamaan derviššeiksi nimeämistään seuraajista armeijaa. Joukko oli alkuun pienilukuinen, mutta hyvin motivoitunut. 1899 etiopialainen sotaretkikunta tunkeutui Somaliaan ja varasti suuren joukon kameleita, jotka siirrettiin etiopialaisten rakentamaan linnakkeeseen Ogadenissa. Mohammad johti derviššinsä hyökkäyksen linnakkeen varuskuntaa vastaan ja onnistui sekä valtaamaan linnakkeen että palauttamaan kamelit omistajilleen. Tapauksen ansiosta hänen maineensa kasvoi ja hän sai lisää seuraajia. Vaikka Mohammad pyrki ajamaan kaikkien somalien yhdistymistä yhteisen asian taakse heimoista, dynastioista ja klaaneista riippumatta, hän solmi usein perinteisen tavan mukaan heimopäälliköiden kanssa poliittisia liittoutumia, jotka vahvistettiin avioliitoilla klaanien välillä. Hän sai laajaa kannatusta eri puolilla Somaliaa, mutta myös vihollisia: esimerkiksi Somalian eteläosissa jotkut vastustivat häntä voimakkaasti ja suuri läntinen Isaaq-klaani asettui mieluummin brittien tueksi.


title: Dervišši-sota

text: Koska Mohammad ja hänen heimonsa kuuluivat Britannian hallitsemaan Somalimaahan, derviššiliikkeestä tuli seuraavaksi ongelma briteille. Vuosina 1901–1904 Etiopian ja Italian tukema Britannia teki neljä suurta sotaretkeä Mohammadia vastaan. Joukot koostuivat pääosin joko etiopialaisista tai Mohammadia vastustaneista somaleista värvätyistä siirtomaasotilaista, joita johtivat brittiupseerit ja jotka oli aseistettu brittiläisin ja italialaisin asein. Italian laivasto osallistui operaatioihin aktiivisesti mm. pommittamalla rannikkoalueilla sijanneita derviššien tukikohtia, kyliä ja kaupunkeja. Britit ja heidän liittolaisensa sekä kärsivät tappioita että saavuttivat voittoja, mutta eivät pystyneet täysin kukistamaan sissisotaa käyneitä derviššejä, jotka vetäytyivät Italian hallitsemalle alueelle Majeerteeniin. Siellä Mohammad onnistui solmimaan rauhan Italian kanssa vuonna 1905, ja rauhanteon yhteydessä Italia tunnusti Mohammadin Nugaaliin alueen hallitsijaksi.


title: Dervišši-sota

text: Tappioita kärsinyt dervišši-armeija vahvistautui, ja aloitti uudet sotatoimet brittejä vastaan vuonna 1908. Britit alkoivat harkitsemaan poistumista Afrikan sarvesta ja vuonna 1910 Somalimaan protektoraatin hylkäämistä päätettiin kokeilla. Siirtomaaviranomaiset poistuivat osasta rannikon kaupunkeja, mutta heidän poistumistaan seurasi useita klaanien välisiä kahakoita. Seuraten kolonialismin moralistisena perusteluna käytettyä ajatusta Pax Britannicasta viranomaiset palasivat pian takaisin. Derviššit jatkoivat brittien vastustamista Mohammadin johdolla. Vuonna 1914 Euroopassa puhkesi ensimmäinen maailmansota. Joskus on esitetty, että Mohammad olisi liittoutunut Saksan keisarikunnan ja Osmanien valtakunnan kanssa samalle puolelle, ja että derviššit olisivat käyneet sotaa heidän tuellaan, mutta tämä ei pidä paikkaansa. Käytännössä ainoa saksalainen, joka pääsi Mohammadin puheille oli mekaanikko nimeltään Emil Kirsche, joka oli paennut Somalimaahan sen jälkeen, kun ranskalaiset joukot olivat vallanneet Djiboutin. Kirsche vietiin Mohammadin puheille, ja hänelle näytettiin lajitelma erilaisia kivääreitä, jotka hänen tuli korjata. Osmaneihin Mohammad suhtautui suopeammin kuin kristittyihin ja Osmanien valtakunta lähetti 1917 hänelle kirjeen, jossa hänet virallisesti nimitettiin Somalian emiiriksi. Kirje jäi kuitenkin matkalla italialaisten käsiin, joten on mahdollista, ettei Mohammad koskaan saanut tietää nimityksestään.


title: Dervišši-sota

text: Vuonna 1920 Britit ja italialaiset käynnistivät suuren operaation ja hyökkäsivät derviššien kimppuun maalta, mereltä ja ilmasta. Talehia, joka oli toiminut Mohammadin hallinnon keskuksena ja jonka puolustusta hän oli vahvistanut rakennuttamalla useita linnakkeita, pommitettiin ilmasta käsin voimakkaasti. Se oli ensimmäisiä kaupunkeja, jotka joutuivat pommituksen kohteeksi. Derviššit joutuivat vetäytymään ja Mohammad kuoli flunssaan joulukuussa. Viimeiset derviššiyksiköt hajosivat hänen kuolemansa jälkeen.


title: Alush Noga Stadium

text: Alush Noga Stadium (aikaisemmin Punëtori Stadium) on monikäyttöinen stadion Patosissa Albaniassa. Sitä käytetään enimmäkseen jalkapallossa KS Albpetrol Patosin kotikenttänä. Stadionille mahtuu 5 000 ihmistä.


title: Vanessa Selbst

text: Vanessa Selbst (s. 9. heinäkuuta 1984 Brooklyn, New York) on yhdysvaltalainen pokeriammattilainen. Kaksi WSOP-ranneketta voittanut Selbst on opiskellut Yalen yliopistossa lakia ja toimii DeucesCracked-verkkosivuston pokerivalmentajana ja vastaavana tuottajana. Nettipokerihuone PokerStars sponsoroi Selbstiä. Selbst on yksi ainoista avoimesti homoseksuaaleista naispokeriammattilaisista.


title: Vanessa Selbst

text: Selbst on vuosina 2006–2012 sijoittunut WSOP:ssa rahasijoille kuusitoista kertaa ja näistä seitsemän kertaa kahdeksan parhaan joukkoon. Sekä vuonna 2007 että 2008 hän oli no limit hold'emin kaksinpelin mestaruusturnauksen semifinaalissa (World Championship Heads Up No-Limit Hold'em). Vuoden 2008 WSOP:ssa Selbst voitti ensimmäisen rannekkeensa 1 500 dollarin pot limit omahasta. Ykköspalkinto oli 227 965 dollaria. Hänestä tuli ensimmäinen pot limit omahassa rannekkeen voittanut nainen. Toisen rannekkeensa hän saavutti vuoden 2012 WSOP:n 2500 dollarin 10-Game Mix&/Short-Handed -turnauksessa.


title: Vanessa Selbst

text: Helmikuussa 2008 Selbst voitti naisten World Poker Tourin osakilpailun 1000 dollarin sisäänoston no limit hold'em -turnauksen. Kaksinpelissä kukistui Erica Schoenberg. Huhtikuussa 2008 hän oli WPT:n naisten mestaruusturnauksessa toinen. Syyskuussa 2010 Selbst voitti Ranskan Cannesissa Partouche Poker Tourin pääturnauksen ja 1,3 miljoonaa euroa. North American Poker Tourilla (NAPT) hän on saavuttanut kaksi turnausvoittoa. Joulukuussa 2011 Selbst oli WPT-kiertueen Doyle Brunson Five Diamond World Poker Classic -turnauksessa kolmas voittaen yli 300 000 dollaria.


title: Vanessa Selbst

text: Huhtikuussa 2014 Selbstin pokeriuran turnausansiot ylittivät 9,6 miljoonaa dollaria. Hän on pokeriturnauksista eniten rahaa ansainnut nainen.


title: Sudanin sota (1881–1885)

text: Sudanin sota eli Mahdi-kapina oli 1800-luvun lopulla käyty siirtomaasota. Sen osapuolina olivat Mahdi-sudanilaiset ja Egyptin ja myöhemmin Britannian joukot. Sodan lopputuloksena nykyisen Sudanin alueelle perustettiin riippumaton mahdin valtio, joka kesti aina vuoteen 1899 asti, kunnes britit valloittivat alueen seuraavassa Sudanin sodassa.


title: Sudanin sota (1881–1885)

text: Sodan lietsojana toimi mahdiksi julistautunut Muhammad Ahmad, jonka mukaan kapina sai nimensä ja josta tuli sen symboli.


title: John W. Campbellin muistopalkinto

text: John W. Campbellin muistopalkinto () on vuosittainen tieteiskirjallisuuden palkinto, joka on nimetty "Astounding Science Fiction" -lehden edesmenneen päätoimittajan John W. Campbellin mukaan. Palkinto annetaan vuoden parhaalle Yhdysvalloissa julkaistulle tieteiskirjalle, ja sitä on jaettu vuodesta 1973 alkaen. Valinnan suorittaa palkintolautakunta.


title: John W. Campbellin muistopalkinto

text: Vuonna 1976 palkintolautakunnan mielestä yksikään edellisen vuoden ehdokas ei ollut erinomainen, ja se päätti antaa palkinnon takautuvasti vuonna 1970 julkaistulle romaanille. Vuonna 1994 palkinto jäi jakamatta äänestysprosessin ongelmien vuoksi.


title: John W. Campbellin muistopalkinto

text: John W. Campbellin mukaan on nimetty myös Hugo-palkintojen yhteydessä jaettava palkinto parhaalle uudelle tieteis- tai fantasiakirjailijalle.


title: Siiverska

text: Siiverska () on kaupunkimainen taajama ja kaupunkikunta Leningradin alueen Hatsinan piirissä Venäjällä. Se sijaitsee Ortesjoen varrella 22 kilometriä Hatsinasta ja 67 kilometriä Pietarista etelään. Taajamassa on 11 900 ja kunnassa 18 600 asukasta (vuonna 2012).


title: Siiverska

text: Siiverskan kunnan pinta-ala on 194,37 neliökilometriä. Se rajoittuu pohjoisessa Hatsinan piirin Koprinan ja Susaninan, idässä Viiritsan, etelässä Orinansavotan ja lännessä Possatan kuntiin. Pinta-alasta 64,8 % on metsää, 18,3 % maatalousmaata ja 14,2 % asuinaluetta. Ortesjoella entisen Pielilän voimalaitoksen lähellä sijaitsee luonnonmuistomerkkinä suojeltu devonikauden kalafossiileja sisältävä kalliomuodostelma. Käytöstä poistettu vesivoimala on myös Siiverskassa.


title: Siiverska

text: Keskustaajaman lisäksi kuntaan kuuluu Hulluhovin (ven. Družnoselje) taajama sekä kuusi kylää: Varpaala eli Varpaan Siiverska (Starosiverskaja), Hynnisen Siiverska eli Uusi-Siiverska (Novosiverskaja), Kurovitsa (Kurovitsy), Markkosi (Margusy), Pielilä (Belogorka) ja Polssova (Bolševo).


title: Siiverska

text: Siiverskan kylät mainitaan ensimmäisen kerran Novgorodin Vatjan viidenneksen verokirjassa vuonna 1499/1500 nimillä "Seversko staroje" ja "Seversko novoje". Seudulla on sijainnut 1000–1200-luvuilla syntynyttä slaavilaisasutusta. Ruotsin vallan aikana 1600-luvulla sinne muutti inkerinsuomalaisia, jotka kuuluivat Koprinan luterilaiseen seurakuntaan. Hynnisen ja Varpaan Siiverskan lisäksi inkeriläisiä asui 1900-luvun alussa Polssovassa. Kurovitsan lähellä on vanha suomalainen hautausmaa.


title: Siiverska

text: 1700-luvun alussa seudun kylät kuuluivat Pietari Suuren pojalle Alekseille. Vuonna 1762 Ortesjoen rannalle rakensi kartanon Novgorodin kuvernööri Jacob Johann Sievers, johon paikannimi usein virheellisesti yhdistetään. Vuonna 1874 kartanon omistajaksi tuli Voldemar Freedricksz.


title: Siiverska

text: Pietarin ja Varsovan välisen rautatien valmistuttua vuonna 1857 Siiverskan asemanseudusta muodostui pietarilaisten suosima kesänviettopaikka, jonne syntyi huvila-asutusta. 1900-luvun alussa siellä asui vuosittain lähes 40 000 kesänviettäjää. Vuonna 1938 asemataajama yhdistettiin lähiseudun muihin huvila-asutuksiin ja Siiverska sai kaupunkimaisen taajaman statuksen.


title: Siiverska

text: Siiverskan kautta kulkee Pietarin, Pihkovan ja Pytalovon välinen rautatie sekä Kemppaalan ja Hattulan välinen maantie. Seitsemän kilometrin päässä taajaman ohittaa Pietarista etelään johtava valtatie M20 (eurooppatie E95). Siiverskan asema (ven. Siverskaja) on yksi Pietarin Baltian asemalta lähtevän lähijunaliikenteen pääteasemista. Myös samaa rataa Lugaan jatkavat ja sieltä saapuvat lähijunat pysähtyvät Siiverskan asemalla. Asema-aukiolta on linja-autoyhteydet Pietariin, Hatsinaan ja Lugaan sekä lähiseudun kyliin. Kunnan sisällä on neljä linja-autoreittiä.


title: Siiverska

text: Lähes puolet työvoimasta käy töissä kunnan ulkopuolella. Paikallisista elinkeinoista tärkeimpiä ovat palvelut ja teollisuus. Kunnassa toimii muun muassa huonekalu-, metalli- ja rakennustarviketeollisuutta. Maataloutta edustavat konkurssitilassa oleva maatalousyritys Pamjati Iljitša, Venäjän maatalousakatemian tutkimusinstituutti Pielilässä sekä 12 yksityistilaa. Taajaman länsilaidalla sijaitsee varuskunta-alue ja sotilaslentokenttä.


title: Siiverska

text: Siiverskassa toimii kaksi keskikoulua, lukio, ammattikoulu ja muita ammattioppilaitoksia. Kulttuurilaitoksia ovat kirjasto, lastenkirjasto ja kulttuurikeskus Jubileinyi. Terveyspalveluihin kuuluvat aikuisten ja lasten poliklinikat sekä piirisairaala. Hulluhovissa on Leningradin alueen mieli- ja tuberkuloosisairaalat. Kunnan alueella toimii neljä lasten kesäleiriä ja lomakylää. Matkailijoita palvelee yhdeksän kahvilaa.


title: Siiverska

text: Siiverskan taajama koostuu etupäässä puutarhapalstojen ympäröimistä omakotitaloista. Aseman seudulla ja sotilasalueen lähellä on neljä–viisikerroksisia asuintaloja. Palvelut sijaitsevat pääosin aseman läheisyydessä. Teollisuuslaitokset ovat keskittyneet taajaman itä- ja länsiosiin.


title: Siiverska

text: Seudulla on useita keskiaikaisia kurgaanihautoja. Ortesjoen rannalla sijaitsee uhrikivenä käytetty ”Kuukivi” (ven. "Lunnyi kamen"). Siiverskan rakennusmuistomerkkeihin kuuluvat vuonna 1887 rakennettu Pietarin ja Paavalin kirkko, Tihvinän Jumalanäidin kirkko ja entinen lastenkoti sekä Sieversin ja Freedrickszin kartanon puistoalue. Taajaman kesäasukkaista kertovat runoilija Apollon Maikoville, Aleksei Pleštšejeville ja kirjailija Mihail Saltykov-Štšedrinille omistetut muistolaatat. Seudulla on myös useita toisen maailmansodan muistomerkkejä. Sisäoppilaitoksessa toimii huvila-asutuksen historiasta kertova museo "Datšnaja stolitsa".


title: Amarin avaus

text: Amarin avaus on epätavallinen shakkiavaus, jota kuvaa siirto


title: Amarin avaus

text: Avaus on nimetty pariisilaisen amatööripelaajan Charles Amarin mukaan. Amar pelasi avausta 1930-luvulla. Avaus luokitellaan ECO-koodistolla koodille A00.


title: Amarin avaus

text: Valkea kehittää ensimmäisellä siirrollaan ratsun, tosin laudan reunalle. Normaalisti tarkoituksena on jatkaa ratsulla f2:een tai f4:ään. Tavallisesti musta pelaa siirron 1...d5, joka uhkaa tuhota valkean sotilasaseman lyömällä ratsun lähetillä. Tähän valkean paras vastaus on g3.


title: Amarin avaus

text: Avauksella on joitakin nimettyjä muunnelmia. 1.Rh3 d5 2.g3 e5 3.f4 Lxh3 4.Lxh3 exf4 5.0-0 on Pariisin gambiitti.


title: Stade Abed Hamdani

text: Stade Abed Hamdani on monikäyttöinen stadion Constantinessa Algeriassa. Nykyään sitä käytetään enimmäkseen jalkapallossa AS Khroubin kotikenttänä. Stadionille mahtuu 8 000 ihmistä.


title: Yhdistynyt somalikongressi

text: Yhdistynyt somalikongressi, englanniksi United Somali Congress eli USC, on yksi Somalian merkittävimmistä poliittisista puolisotilaallisista järjestöistä. Se perustettiin 1989 useiden järjestöjen yhteenliittymänä.


title: Yhdistynyt somalikongressi

text: USC näytteli tärkeää osaa Siad Barren hallinnon syrjäyttämisessä. Barren syrjäyttämisen jälkeen USC kävi sisällissotaa muita puolisotilaallisia järjestöjä vastaan. Kesäkuussa 1992 USC:n puheenjohtaja Mohamed Farrah Aidid suostui tulitaukoon kilpailijansa, väliaikaisen presidentin Ali Mahdi Mohamedin kanssa.


title: Yhdistynyt somalikongressi

text: USC:stä tuli Yhdysvaltojen vetämän UNITAF-kampanjan ”Operation Restore Hope” pääasiallinen kohde vuonna 1993. USC on polveillut moneen suuntaan, hajonnut ja jälleen yhdistynyt, mutta vuonna 2004 perustettaessa Somalian siirtymäkauden hallitusta (TFG) USC:n silloiset ja entiset jäsenet olivat avainasemissa.


title: Johann Krieger

text: Johann Krieger (28. joulukuuta 1651 Nürnberg – 18. heinäkuuta 1735 Zittau) oli saksalainen urkuri ja säveltäjä. Hän oli kollegansa Johann Philipp Kriegerin veli.


title: Johann Krieger

text: Krieger opiskeli 1660-luvulla Georg Caspar Weckerin johdolla ja seurasi vuonna 1672 veljeään hoviurkurina Bayreuthissa. Myöhemmin hän työskenteli Greizissä ja Eisenbergissä ennen lopullista asettumistaan Zittauhun.


title: Johann Krieger

text: Muiden muassa Georg Friedrich Händel ihaili Kriegerin teoksia, joihin kuuluu niin kosketinsoitinmusiikkia kuin kirkkomusiikkiakin.


title: Adamsin puolustus

text: Adamsin puolustus on shakkiavaus, jota kuvaavat siirrot


title: Adamsin puolustus

text: Mustan siirto on epätavallinen vastaus valkean aloitussiirtoon ja avaus luokitellaan siksi ECO-koodistolla koodille B00. Siirrolla musta kehittää ratsun laitaan, kuten Amarin avauksessa. Avausta pidetään heikkona, eikä sitä pelata käytännössä koskaan huipputasolla.


title: Adamsin puolustus

text: Valkean seuraava siirto on yleensä 2.d4. Tämä uhkaa lyödä mustan ratsun ja aiheuttaa eristetyn kaksoissotilaan. Tähän musta vastaa normaalisti 2...g6.


title: Arsen Melikjan

text: Arsen Melikjan (, s. 17. toukokuuta 1976) on armenialainen painonnostaja ja olympiamitalisti. Hän voitti pronssia vuoden 2000 olympialaisissa Sydneyssä 77 kilon sarjasta. Yhteistulokseksi hän sai 365,0 kg.


title: Björn Månsson

text: Björn Månsson (s. 17. joulukuuta 1952 Helsinki) on suomalainen toimittaja ja poliitikko. Hän toimi Hufvudstadsbladetin pääkirjoitustoimittajana vuosina 1982–2009. Vuonna 2009 hän siirtyi ruotsalaisen eduskuntaryhmän pääsihteeriksi.


title: Björn Månsson

text: Nuoruudessaan Månsson oli aktiivinen nuorisopoliitikko. Hän profiloitui muun muassa ydinvoiman vastustajana toimiessaan vuosina 1975–1977 RKP:n nuorisojärjestön, Svensk Ungdomin, puheenjohtajana.


title: Björn Månsson

text: Månsson on myös johtanut suomenruotsalaisten toimittajien keskusjärjestöä, Finlands svenska publicistförbund, viimeksi vuoden 2007 toimikaudella. Vuosina 1992–1998 Månsson toimi Suomen Journalistiliiton varapuheenjohtajana.


title: Björn Månsson

text: Kirjoituksissaan Månsson on keskittynyt lähinnä kotimaan poliittisiin ilmiöihin ja EU-politiikkaan. Månsson on myös kirjoittanut kolumneja useista matkoistaan.


title: Björn Månsson

text: Vuoden 2009 eurovaaleissa Månsson sai RKP:n ehdokkaana 13 334 ääntä, muttei tullut valituksi. Eduskuntavaaleissa 2011 hän sai 2 847 ääntä.


title: Björn Månsson

text: Månsson on naimisissa muotokuvataiteilija Riitta Mäkinen-Månssonin kanssa. Heillä on kolme aikuista lasta. Perhe asuu Helsingin Tapanilassa.


title: Geledi

text: Geledi on somalialainen alaklaani. Se kuuluu Rahanweyn-klaaniin. Klaani asuttaa lähinnä Shebelen seutua ja siellä olevaa Afgooyen kaupunkia.


title: Majeerteenien sulttaanikunta

text: Majeerteen, Majerteen eli Macherten (, , "Muhammad Harti Amaleh Abdi Muhammad Abdirahman Jaberti") on Harti-klaanin alaklaani Somaliassa. Harti-klaani taas kuuluu Darod-klaaniin. Klaanin pääasiallinen asuinalue on Puntmaa Koillis-Somaliassa.


title: Majeerteenien sulttaanikunta

text: Majeerteenin sulttaanikunta oli merkittävä ennen siirtomaavallan aikaa. Klaanista on peräisin vuoden 1960 jälkeen kaksi presidenttiä ja kaksi pääministeriä. Klaanin jäsenillä oli muitakin merkittäviä tehtäviä Somalian itsenäisyyden ajan alkuvuosina. Puntmaassa klaani on yhä vaikutusvaltainen.


title: Tapanilan Erä (salibandy)

text: Tapanilan Erän salibandyjaosto on emoseuransa salibandyjaosto, joka perustettiin 8. maaliskuuta 1990. Maaliskuussa 2016 salibandyjaosto fuusioitui SalibandySeura Viikinkien kanssa EräViikingeiksi. Vuonna 2015, Tapanilan Erä oli lisenssimäärällä (n.1400 kpl) mitattuna Suomen suurin salibandyseura.


title: Tapanilan Erä (salibandy)

text: Tapanilan Erän salibandytoiminta käynnistyi keväällä 1990 viisi vuotta Suomen Salibandyliiton perustamisen jälkeen. Yrjö Kokljuschin, Mika Kirvesmäki ja Markku Rantala toivat lajin seuraan siirtämällä "Lemon"-nimisen salibandyseuran miesten joukkueen toiminnan Erän alaisuuteen. Lemon oli perustettu 13. tammikuuta 1987 ja kirjattu yhdistysrekisteriin kahta kuukautta myöhemmin 9. maaliskuuta. Miesten joukkue kari keväällä 1987 SM-sarjapaikasta SSV:n, Bolla Bollan ja SaPa:n kanssa.


title: Tapanilan Erä (salibandy)

text: Seura oli aikanaan lähes ensimmäisten joukossa, kun salibandyn harrastus alkoi Suomessa löytää laajempaa harrastuspohjaa. Seuran säännöissä mainittiin, että ""Seuran tarkoituksena on ylläpitää ja kehittää sisäbandyn harrastusta jäsentensä keskuudessa"". Sittemmin lajin nimeksi on kylläkin vakiintunut salibandy, vaikka joillekin Lemonissa pelanneille lienee jäänyt myös muistikuva pelistä nimeltä "Sähly".


title: Tapanilan Erä (salibandy)

text: Erä pelasi ensimmäisen kautensa 1990–1991 miesten I-divisioonaa. Virallinen salibandyjaoston perustamispäivämäärä on 8. maaliskuuta 1990, jolloin seuran johtokunta päätti perustaa seuraan B-jaostona toimivan salibandyjaoston. Silloinen seuran toiminnanjohtaja Leo Jokela halusi seuraan kilpailumenestystä tuovan joukkuelajin.


title: Tapanilan Erä (salibandy)

text: Seuraavan vuoden kesällä salibandytoiminta laajeni, kun naisten salibandyjoukkueiden Synkkä Uhman ja kaksi Suomen mestaruutta voittanut S.C. Dalmacin toiminta siirtyi Erän alaisuuteen. Uhmasta tuli naisten edustusjoukkue Erä I ja Dalmacista Erä II. Molemmat joukkueet pelasivat ensimmäisellä kaudellaan 1991–1992 maan korkeinta sarjatasoa, jota tuolloin kutsuttiin SM-sarjaksi (nyk. Salibandyliiga). Naisten joukkueiden liittymisen seurauksena 11. elokuuta 1991 perustettiin Erään salibandyn A-jaosto, joka toimi naisten jaostona miesten B-jaoston rinnalla.


title: Tapanilan Erä (salibandy)

text: Kauden 1991–1992 aikana perustettiin myös naisten joukkue Erä III, joka voitti myöhemmin useita Suomen mestaruuksia. Myös tyttö- ja poikajoukkueita liittyi kauden aikana mukaan toimintaan.


title: Tapanilan Erä (salibandy)

text: Ensimmäinen kausi 1991–1992 naisten salibandyjaostolle oli menestys, sillä Erä I voitti Suomen Cupin ja Suomen mestaruuden. Myös A-tytöt voittivat ensimmäisen pelatun tyttöjen mestaruuden. Vuoden 1992 lopussa Tapanilaan Mosan mäelle nousi ylipaineistettu kuplahalli, joka sai nimekseen Mosahalli. Hallissa oli yksi täysimittainen salibandykenttä ja harjoitustilat yleisurheilulle. Sitä voidaan pitää yhtenä tärkeänä tekijänä seuran salibandyjaoston menestykselle 1990-luvulla. Erän naiset uusivat kaudella 1992–1993 sekä Suomen cupin voiton että Suomen mestaruuden. Toiseen perättäiseen mestaruuteen ylsivät myös A-tytöt. Kyseisellä kaudella myös B- ja D-pojat voittivat ikäluokkiensa mestaruudet. B-pojissa pelasi sittemmin kuuluisuutta jääkiekkoselostuksilla saavuttanut Jani Alkio.


title: Tapanilan Erä (salibandy)

text: Kaudella 1993–1994 tapahtui seurassa lajin toiminnan kannalta merkittävä muutos, kun 24. marraskuuta 1993 miesten, naisten ja poikien salibandyjaostot yhdistyivät yhdeksi lähes itsenäiseksi A-jaostoksi. Nykymuotoisen salibandyjaoston ensimmäisenä puheenjohtajana aloitti salibandyvalokuvaajanakin myöhemmin tunnettu Mika Hilska. Seuraava kausi 1994–1995 oli Erälle menestys, sillä Erä I naiset voittivat Suomen mestaruuden ja B1-tytöt, C1-tytöt ja D-tytöt voittivat sarjojensa mestaruuden. Hopeaa saivat A-tytöt, B2-tytöt ja E-pojat. Kun mukaan lasketaan vielä Erä III:n mitaliputken aloittanut pronssi sekä C2-tyttöjen ja A-poikien pronssit, saavutti seura kyseisenä kautena yhteensä 10 mitalia.


title: Tapanilan Erä (salibandy)

text: Kaudella 1995–1996 Erä III, lempinimeltään keppana, voitti ensimmäisen Suomen mestaruutensa ja uusi sen heti perään seuraavana keväänä. Seuraavina kausina 1997–1998 ja 1998–1999 mitaliputki jatkui kahdella hopealla. Joukkue päätti mitaliputkensa triplaan kaudella 1999–2000, jolloin se voitti Suomen mestaruuden, Suomen Cupin ja Salibandyn Euroopan cupin.


title: Tapanilan Erä (salibandy)

text: Uuden vuosituhannen ensimmäisellä kymmenyksellä ei 1990–luvun kaltaista menestyssumaa ole nähty. Miesten ja poikien menestys on seuran historian aikana ollut selvästi naisten ja tyttöjen menestystä vähäisempää, mutta pientä tasoitusta mitalitilastoihin sai aikaan poikien 1985 syntyneiden ikäluokka. Se voitti kaudella 2001–2002 C-junioreiden mestaruuden ja kykeni voittamaan ikäluokkansa Suomen mestaruuden neljä kertaa peräkkäin voittaen viimeisenä A-poikien mestaruuden keväällä 2005.


title: Tapanilan Erä (salibandy)

text: Kauden 2002-2003 päätteeksi miesten onnistui nousta takaisin liigaan voittamalla SB-Pro karsinnoissa suoraan kolmessa ottelussa. Siitä asti miehet ovat pelanneet liigaan ja onnistuivat voittamaan ensimmäisen SM-mitalinsa kaudella 2006–2007, jolloin joukkue sai pronssia. Ensimmäinen mitali sai jatkoa heti seuraavalla kaudella, kun joukkue sijoittui uudelleen kolmanneksi. Kaudella 2008–2009 Erä saavutti SM-finaalipaikan ja sijoittui hopealle SSVn voittaessa kullan jo yhdeksännen kerran.


title: Tapanilan Erä (salibandy)

text: Miesten ensimmäisellä pronssikaudella myös naisten Erä III voitti neljännen kerran Suomen mestaruuden ja kolmannen kerran Suomen Cupin. Samalla kaudella myös C-tytöt voittivat ikäluokkansa mestaruuden.


title: Tapanilan Erä (salibandy)

text: Harjoitteluolosuhteisiin tuli parannusta, kun uusi Mosahalli valmistui vuonna 2002. Yleisesti ottaen salibandyn harrastajamäärät ovat kasvaneet 2000–luvulla, ja seuran jäsenet sen mukana. Kaudella 2006–2007 seuran jäsenmäärä ylitti 1000 jäsenen rajapyykin.


title: Tapanilan Erä (salibandy)

text: Tapanilan Erän salibandyjaosto on osa Tapanilan Erä ry.tä. Salibandyjaostolla on oma johtokunta, joka vastaa jaoston asioista.Tapanilan Erä pelasi kotiottelunsa vuonna 2002 valmistuneessa Tapanilan Mosahallissa, jonka pääkäyttäjä seura oli. Mosahalli oli osa Tapanilan urheilukeskusta. Varsinaista hallia edeltäneessä kuplahallissa on pelattu myös EuroFloorball Cupia.


title: Tapanilan Erä (salibandy)

text: Kaudella 2014-2015 Erä pelasi toistaiseksi viimeisen ottelunsa Mosahallilla ja siirtyi pelaamaan Vantaan Energia Areenalle.


title: Unrockbar

text: "Unrockbar" on Die Ärzten kappale, joka julkaistiin singlenä 24. marraskuuta 2003. Se oli "Geräusch" albumin ensimmäinen singlejulkaisu. Kappale kertoo miehestä, jonka tyttöystävä ei pidä rockmusiikista. Kappaleesta julkaistiin myös musiikkivideo."Dolannes Melodie" kappaletta ei julkaistu vinyylillä.


title: Bakili Baku

text: Bakili Baku on azerbaidžanilainen jalkapalloseura, jonka kotikaupunki on Baku. Seura perustettiin vuonna 1995, ja tällä hetkellä se pelaa maan korkeimmalla sarjatasolla.


title: Bakili Baku

text: Bakili Baku perustettiin nimellä ARAZ Baku, ja seura tunnettiin tällä nimellä vuoteen 1998 saakka.


title: Cristovão da Gama

text: Cristovão da Gama (noin 1516 – 29. elokuuta 1542) oli portugalilainen sotilas, joka johti Portugalin armeijan ristiretkelle Etiopiaan vuosina 1541–1543 imaami Ahmed Gureyn muslimiarmeijaa vastaan. Cristovão da Gama voitti useissa taisteluissa, mutta kärsi lopulta tappion viimeisessä taistelussaan, jonka jälkeen hänet vangittiin ja surmattiin. Sir Richard Burton viittasi häneen muistelmissaan "First Footsteps in East Africa" ”ritariajan kaikkein ritarillisimpana sotilaana”.


title: The Clairvoyant

text: The Clairvoyant on brittiläisen heavy metal -yhtye Iron Maidenin kappale. Kappaleen on säveltänyt ja sanoittanut yhtyeen basisti Steve Harris, ja se on yhtyeen seitsemännen studioalbumin "Seventh Son of a Seventh Son" seitsemäs kappale. ”The Clairvoyant” julkaistiin 7. marraskuuta 1988 "Seventh Son of a Seventh Sonin" kolmantena ja viimeisenä singlenä b-puolenaan live-versiot kappaleista ”The Prisoner” ja ”Heaven Can Wait”. ”The Clairvoyant” nousi Britannian singlelistalla kuudenneksi, ja Irlannin singlelistalla seitsemänneksi. Singlen materiaali on äänitetty yhtyeen konsertissa vuoden 1988 Monsters of Rock -festivaaleilla, jossa yhtye oli pääesiintyjänä.


title: The Clairvoyant

text: Kappale alkaa bassoriffillä, mutta pian mukaan tulevat muut soittimet. Kappaleelle on tyypillistä duurin ja mollin vaihtelu. Lauluosuudet kulkevat enimmäkseen mollissa, instrumentaaliosuudet enimmäkseen duurissa. Kappaleen kitarasoolon soittaa Dave Murray.


title: Italian–Etiopian sodat

text: Italian–Etiopian sota voi viitata johonkin kolmesta erillisestä sodasta:


title: Punatatti

text: Punatatti ("Boletus rubellus", vanh. "Xerocomus rubellus") on Suomessa harvinaisena kasvava viininpunainen tattilaji. Sitä esiintyy Suomessa vain lounaisrannikolla. Jalka on kirkkaankeltainen, alhaalta ruskea. Laji viihtyy puistoissa ja lehtipuiden seurassa. Pillistö on keltainen. Laji on maultaan mieto ja sopii ruokasieneksi. Sitä ei kuitenkaan tule sekoittaa myrkylliseen tauriontattiin.


title: Loistatti

text: Loistatti ("Pseudoboletus parasiticus", vanh. myös "Xerocomus parasiticus" tai "Boletus parasiticus") on Suomessa harvinaisena esiintyvä loistatti, joka loisii toisella sienilajilla, nystymukulakuukuksella. Se on väriltään oliivinkeltainen, pillistö keltainen, jalka ruskeankeltainen. Lakki on noin 2 – 5 cm:n levyinen, jalka hieman lakin leveyttä pitempi. Halkaisupinta on ylempää vaaleampi. Pintakelmu ei irtoa. Laji kasvaa harvinaisena Etelä-Suomen lehdoissa tammien ja pähkinäpensaan seuralaisena. Loistatilla on tiettävästi keskittymä myös muun muassa Smolenskin alueella Venäjällä. Lajia ei pidetä varsinaisesti ruokasienenä makunsa ja harvinaisuutensa takia.


title: Nystymukulakuukunen

text: Nystymukulakuukunen ("Scleroderma citrinum", toisinaan käytetty myös nimeä "S. aurantium") on Suomessa yleisenä lehti- ja sekametsissä, hautausmailla ja puistoalueilla kasvava myrkyllinen mukulakuukuslaji. Sienen itiöemät ovat kellertäviä ja nystyjen tai suomujen peittämiä. Sienellä ei ole jalkaa. Laji saattaa olla myös nahkamainen tai jopa vihertävä. Ei kelpaa ruoaksi. Sen kumimainen tuoksu ei ole omiansa houkuttelemaan sienestäjää, ja se lienee jopa lievästi myrkyllinen.


title: Nystymukulakuukunen

text: Lajilla voi loisia harvinaisena loistatti.


title: Nystymukulakuukunen

text: Nykykäsityksen mukaan mukulakuukuset eivät ole sukua esimerkiksi nuijakuukuselle, joka kuuluu tuhkeloihin.


title: Ali Mahdi Mohamed

text: Ali Mahdi Muhammad (, ) (s. 1938) oli Somalian presidentti tammikuusta 1991 marraskuuhun 1991. Hän nousi valtaan, kun Mohammed Farah Aidid pakotti silloisen presidentin Mohamed Siad Barren presidentinvirasta. Muhammad ei kuitenkaan pystynyt pitämään maata hallinnassaan, niinpä maa vajosi anarkiaan, ja todellista valtaa käyttivät sotaherrat ja separatistiset ryhmät.


title: Ali Mahdi Mohamed

text: Muhammad asuu nykyisin Mogadishussa.. Häntä syytetään suurten rahalahjusten ottamisesta yhtiöiltä, jotka laskevat jätteensä Somalian aluevesille. Myrkkyjä löydettiin vuonna 2002, kun Intian valtamerelle osui tsunami.


title: LaFee

text: LaFee (oik. Christina Klein, s. 9. joulukuuta 1990 Aachen) on saksalainen pop rock -laulaja. Hän nousi julkisuuteen televisiokanava RTL:n "Kiddy Contest" -ohjelmasta. Tuottaja Bob Arnz tarjosi 14-vuotiaalle LaFeelle levytyssopimuksen ja vuoden 2006 alussa julkaistiin esikoissingle ”Virus”, joka sijoittui Saksan Top 40 -listalle. Myös seuraavat singlet ”Prinzessechen”, ”Was ist Das” sekä ”Mitternacht” nousivat Top 40 -listalle.


title: LaFee

text: LaFeen mukaan nimetty esikoisalbumi vuodelta 2006 nousi Saksan ja Itävallan listaykköseksi ja myi platinaa molemmissa maissa. Toinen albumi, "Jetzt erst recht" julkaistiin vuonna 2007. Sitä myytiin Itävallassa kultalevyyn oikeuttava määrä ja Saksassa platinalevyyn oikeuttava määrä. Vuonna 2008 LaFee julkaisi englanninkielisen albumin, "Shut Up". Seuraavana vuonna julkaistiin hänen kolmas saksankielinen albuminsa, "Ring frei", joka on myynyt Itävallassa kultaa. Yhteensä hänen albumeitaan on myyty yli miljoona kappaletta.


title: LaFee

text: Saksalaiselle isälle ja kreikkalaiselle äidille syntynyt Klein osallistui vuonna 2004 itävaltalaiseen lasten laulukilpailuohjelmaan, "Kiddy Contestiin". Ohjelman ansiosta tuottaja Bob Arnz löysi hänet ja solmi hänen kanssaan levytyssopimuksen. LaFeen ensimmäinen single, ”Virus” nousi suoraan listaykköseksi Saksassa.


title: LaFee

text: 4. kesäkuuta 2011 LaFee julkaisi kahden vuoden tauon jälkeen ensimmäisen singlensä nimeltään ”Ich bin”. Se on ensimmäinen single hänen 19. elokuuta 2011 julkaistulta studioalbumiltaan, "Frei".


title: From the Midst of the Battle

text: From the Midst of the Battle on jyväskyläläisen death metal -yhtye Deuteronomiumin kolmas studioalbumi, joka julkaistiin 13. elokuuta 2008. Albumin julkaisi Bullroser Records, ja tyyliltään albumi tekee paluuta yhtyeen varhaisaikojen tyyliseen death metaliin, unohtamatta melodioita ja jazzvaikutteita. Julkaisuviikolla 34 "From the Midst of the Battle" meni sijalle 11 Suomen virallisella listalla ja toisella viikolla sijalle 16.


title: From the Midst of the Battle

text: Maaliskuussa 2008 Deuteronomium ilmoitti olevansa studiossa nauhoittamassa uutta albumia ensimmäisen kerran sitten 1999 ilmestyneen "Here to Stay" -albumin. Albumin rajoitettu, ennakkoon tilattava special edition -painos julkaistaan kirjamaisessa erikoispakkauksessa, joka sisältää cd:n lisäksi dvd-taltioinnin yhtyeen konsertista Heinolan True Attitude -tapahtumassa, studiopäiväkirjan ja Sveitsin Elements of Rock -konserttimatkan dokumentin. Albumilla vierailevat muiden muassa Christian Palin (Random Eyes), Oula Siipola (Lumina Polaris), Kristiina Holländer, Mikko Härkin (ex-Sonata Arctica, Mehida) ja Claudio Enzler (Sacrificium). Studiopäiväkirjansa mukaan albumilla yhtye palaa lähemmäs demoaikojensa raakaa death metal -tyyliä. "Tales from the Midst of the Battle" on yli 17-minuuttinen, moniosainen kappale, jota yhtye nimittää "jazzodysseiaksi" kokeellisen otteen vuoksi. Haastatteluissa yhtye on kertonut, että kappaleen jotkut osat ja sanoitukset kirjoitettiin jo vuonna 1996. Albumin kantavat teemat on taistelu ja sodankäynti.


title: From the Midst of the Battle

text: 24. heinäkuuta 2008 albumin kappaleita soitettiin Metalliliitto-radio-ohjelmassa, ja juontaja Matti Riekki sanoi siitä: "Voisin julistaa tämän levyn kuluvan vuoden parhaimpien joukkoon." Kappaleita on soinut myös Radio Rock -radioasemalla.


title: From the Midst of the Battle

text: Albumi meni Suomen virallisella listalla sijalle 11 viikolla 34. Viikolla 35 sijoitus oli 16. Viikolla 34 Rumba-lehden albumilistalla, joka perustuu yli 30. albumien myymiseen erikoistuneen liikkeen myyntilukuihin, "From the Midst of the Battle" oli sijalla 6. Inferno-lehden 59. numerossa oli basisti Manu Lehtisen haastattelu, ja julkaisun albumiarvioissa albumi sai 4.5 pistettä 5:stä. Arviossa annettiin erityismaininnat albumin "tapporiffeille" ja J.J. Kontoniemen rumputyöskentelylle. Muista lehdessä arvioiduista albumiistä vain toinen sai lisäksi yhtä korkean pistemäärän. Imperiumi.netin arvostelussa albumi sai 8,5 pistettä 10.stä ja valittiin viikon albumiksi. Tero Lassila kirjoittaa arviossaan , että yhtye "vetää oikein mureasti makoisaa heavyn ja tanakkaa deathin sekaista mäiskettään, jossa on runsaita annoksia melo-deathia, mutta sillä perinteisemmällä, eikä niin kuluneella reseptillä." ja lisäksi:


title: From the Midst of the Battle

text: Desibeli.netin kirjoittaja Mika Roth valitsi "From the Midst of the Battlen" mukaan 12 muun maininnan arvoisen albumin kanssa sivuston syyskuun 2008 Metallikooste-listalle 1. syyskuuta 2008. Roth kirjoittaa: "Deuteronomium on tämänkertaisen kiekkopinon ehdotonta eliittiä ja yhtyeen murskaava death, jota on jalostettu myös runsailla thrash annoksilla, uppoaa vastustamattomalla voimalla otsalohkoon. "


title: Mohammad Rabbani

text: Mohammad Rabbani Akhund (1956–2001) oli afganistanilainen mullah ja yksi Taliban-liikkeen perustajajäsenistä ja johtajista. Hän toimi Afganistanin islamilaisen emiraatin pääministerinä vuosina 1996–2001.


title: Mohammad Rabbani

text: Rabbani oli Taliban-liikkeen kakkosmies, arvossa vain mullah Omarin alapuolella. Pääministerin roolissa Rabbani oli usein tekemisissä länsimaisen lehdistön ja diplomaattien kanssa hallinnon julkinen edustajana, kun mullah Omar pystytteli tiukasti syrjässä julkisuudesta.


title: Mohammad Rabbani

text: Rabbanin huhuttiin olleen ajoittain riidoissa mullah Omarin kanssa ja edustaneen liikkeen maltillista siipeä.


title: Mohammad Rabbani

text: Rabbani kuoli syöpään 16. huhtikuuta 2001 Pakistanissa, missä hän oli hoidettavana.


title: Kromfohrländer

text: Kromfohrländer on keskikokoinen saksalainen koirarotu. Rotuna kromfohrländer on varsin nuori: se kehitettiin roturisteytyksen tuloksena 1940- ja 1950-luvuilla. Kromfohrländer kuuluu FCI:n roturyhmään 9 eli seura- ja kääpiökoiriin.


title: Kromfohrländer

text: Kromfohrländer on keskikokoinen, korkeuttaan pidempi ja melko kevytrakenteinen koira. Rodusta on olemassa karkeakarvainen ja sileäkarvainen muunnos. Karva on molemmilla tiheää ja lyhyehköä (korkeintaan 7 cm), mutta laadultaan erilaista. Aluskarva on lyhyttä ja pehmeää. Nahka ja karva ovat tiiviisti rungonmyötäiset, raajat lihaksikkaat. Korvat ovat kolmionmuotoiset ja taittuneet. Häntä on keskipitkä ja kaareva, liikkeessä se nousee selän päälle.


title: Kromfohrländer

text: Karkeakarvaisen kromfohrländerin tunnusmerkki on parta, jota sileäkarvaisella kromfohrländerillä ei ole. Sileäkarvaisella koiralla karva muodostaa hapsuja raajoihin ja häntään; lisäksi korvissa ja rinnassa karva on pidempää. Väriltään kromfohrländer on valkoinen ruskein merkein. Koiralla on merkit pään molemmin puolin korvista poskiin asti sekä lisäksi suurikokoisia laikkuja tai satulanmuotoinen kuvio selässä. Kuonosta otsaan tai niskaan asti kulkee valkoinen piirto. Merkkien väri vaihtelee ruskean eri sävyissä. Aluskarva voi olla myös ruskeaa, jolloin karvojen päät voivat olla mustat.


title: Kromfohrländer

text: Suomessa on kasvatettu ainoastaan karkeakarvaisia kromfohrländereitä.


title: Kromfohrländer

text: Kromfohrländer on aktiivinen ja toiminnanhaluinen koira. Se oppii helposti, mutta osaa olla myös itsepäinen. Vieraisiin eläimiin ja ihmisiin kromfohrländer suhtautuu usein varautuneesti: pennun huolellinen sosiaalistaminen on tärkeää, jotta arkuudelta ja muilta luonneongelmilta vältytään. Arkuus ja aggressiivisuus eivät ole toivottavia ominaisuuksia. Riistaviettiä rodulla ei juuri ole.


title: Kromfohrländer

text: Oppivaisena ja innokkaana rotuna kromfohrländer sopii hyvin erilaisiin koiraharrastus- ja urheilulajeihin. Sopivia lajeja ovat agility ja toko, mutta myös metsästysjäljestys ja rauniokoulutus. Erityisesti agilityssä rotu on menestynyt hyvin MM-tasolle asti. Rodulla ei ole palveluskoiraoikeuksia.


title: Kromfohrländer

text: Kromfohrländer on kehitetty 1940-luvulla karkeakarvaisen kettuterrierin ja todennäköisesti bretagnengriffonin tai grand griffon vendéen -rodun vahinkoastumisen tuloksena. Rodun ensimmäinen kasvattaja oli Nordrhein-Westfalenissa Krom Fohrin alueella asunut Ilse Schleifenbaum, joka ihastui pentueeseen ja alkoi kehittää rotua. Kansainvälinen koiranjalostusliitto FCI hyväksyi rodun vuonna 1955.


title: Kromfohrländer

text: Populaation pienestä koosta huolimatta kromfohrländer on melko terve rotu. Mitään tiettyjä rodulle ominaisia sairauksia ei ole. Rodulla esiintyviä perinnöllisiä sairauksia ovat harmaakaihi, epilepsia ja digitaalinen hyperkeratoosi eli ihon sarveiskerroksen liiallinen kasvu. Saksalaisen rotujärjestön tutkimuksessa 17 % kyselyyn vastanneiden koirista sairasti epilepsiaa ja 6 % hyperkeratoosia. Osallistuneet koirat olivat kuitenkin keski-iältään melko nuoria, ja epilepsiaoireet ilmenevät usein vasta aikuisiällä. Jalostuksella pyritään vähentämään perinnöllisten sairauksien määrää.


title: Vesiliukumäki

text: Vesiliukumäki on esimerkiksi vesipuistoissa ja kylpylöissä oleva laite, jossa lasketaan mäkeä alas, yleensä uima-altaaseen. Vesiliukumäkiä on sekä sisä- että ulkotiloissa.


title: Vesiliukumäki

text:
Perinteisessä vesiliukumäessä laskija kiipeää itse huipulle ja laskee sieltä alas joko selällään tai istuen. Liukumäki on yleensä mutkikas ja päättyy uima-altaaseen.
Rengasvesiliukumäki on hieman perinteistä vesiliukumäkeä leveämpi, jotta ilmatäytteiset renkaat sopisivat kulkemaan mäen yläpäästä alapäähän. Rengasvesiliukumäissä ei voi olla jyrkkiä nousuja tai laskuja, jotta laskija pysyisi renkaan kyydissä ja jottei rengas jumittuisi johonkin kohtaan liukumäkeä.
Suora vesiliukumäki on sellainen, jossa lasketaan maha alaspäin, joskus ohuen patjan päällä. Koska laskumäki on suora, nopeus nousee näissä mäissä useasti suuremmaksi kuin muissa vesiliukumäkityypeissä. Suorat vesiliukumäet päättyvät useimmiten uima-altaan sijaan pitkään tasaiseen kohtaan liukumäessä. Erittäin nopeissa liukumäissä saattaa olla turvallisuuden takia vielä laskun jälkeen hieman nousumäkeä.


title: Vesiliukumäki

text: Kyseessä on vuoristorata, jossa vaunu vie laskijan mäen huipulle ja laskee tämän jälkeen itsestään alas.


title: Vesiliukumäki

text: Vesiliukumäessä on pumppu, joka nostaa vettä alhaalla olevasta uima-altaasta sekä vesisäiliöistä. Veden annetaan virrata liukumäen päällä siten, että liukumäen pinta on liukas. Joissain vesiliukumäissä on myös liikennevalot, jotka kertovat laskijalle, koska tämä saa laskea.


title: Vesiliukumäki

text: Pohjoismaiden ja Suomen pisin vesiliukumäki on Kylpylähotelli Peurungassa. Se on 130 m pitkä.


title: Kauhun ja kauneuden valtakunta

text: Kauhun ja kauneuden valtakunta ("A Great and Terrible Beauty") on yhdysvaltalaisen Libba Brayn kirjoittama nuortenkirja vuodelta 2003. Suomeksi se ilmestyi vuonna 2007 WSOY:n kustantamana ja Laura Honkasalon suomentamana. Kirja aloittaa Gemma Doyle -trilogian, jonka jälkimmäisiä osia "Rebel Angels" ja "The Sweet Far Thing" ei aiota suomentaa.


title: Kauhun ja kauneuden valtakunta

text: Kirjan päähenkilö on 1800-luvun lopulla elävä Gemma Doyle, joka lähtee äitinsä kuoltua kotoaan Intiasta ja muuttaa sisäoppilaitokseen Englantiin. Perillä hän alkaa tutustua uuden koulunsa salaisuuksiin yhdessä ystäviensä Felicityn, Pippan ja Annin kanssa.


title: Smartum

text: Smartum on suomalainen vuonna 1995 perustettu perheyritys. Smartum kehittää hyvinvointipalveluja työelämän käyttöön. Yrityksen tuotteita ovat muun muassa Smartum Liikuntaseteli, Smartum Liikunta- ja kulttuuriseteli, Smartum Lounassaldo, Smartum Työmatkasaldo ja Smartum Smoothie.


title: Smartum

text:
Smartum jakautui 1.3.2017 kolmeen yhtiöön: Smartum Oy, Palvelutili Oy ja Arantio Oy. Näistä Smartum keskittyy jatkossakin työelämän hyvinvointipalveluihin. Palvelutili Oy vaihtoi nimekseen Vaana Oy samana vuonna, kun tämä irtaantui Smartum Oy:stä.
Smartumin asiakkaina on yli 13 000 yritystä, joissa on yhteensä noin miljoona työntekijää. Yrityksen eri maksuvälineillä on Suomessa yli kymmenentuhatta palveluntuottajaa.


title: Smartum

text: Vuonna 2007 Laatukeskus valitsi Smartumin Laatuinnovaatio -kilpailun voittajaksi PK-yritysten sarjassa ja Novetos palkitsi yrityksen vuoden Eettisenä johtajana. Vuonna 2008 "Suomen Kuvalehti" valitsi Smartumin Suomen parhaaksi kasvuyritykseksi, ja 2010 se valittiin vuoden uusmaalaiseksi palvelualan yritykseksi. Vuonna 2014 Smartum valittiin Suomen ravistavimmaksi yritykseksi; Ravistajat-kilpailussa haettiin eniten toimialaansa ja suomalaisten arkea ravistellutta yritystä.


title: Smartum

text:
Smartumin maksuvälineet, 4 euron arvoinen "Liikuntaseteli", 5 euron arvoinen "Liikunta- ja kulttuuriseteli" tai sähköinen ratkaisu "Smartum Saldo", on tarkoitettu henkilöstön liikunnan ja kulttuurin harrastamisen tukemiseen.
Kaikki nämä ovat työntekijälle verovapaita työsuhde-etuja tietyin edellytyksin. Liikunta- ja kulttuuriseteli sekä Smartum Saldo kelpaavat liikuntapaikkojen lisäksi muun muassa konserteissa, näyttelyissä ja urheilutapahtumissa. Smartum-edut ovat henkilökohtaisia, eikä niillä voi maksaa perheenjäsenten harrastuksia. Yritykselle maksuvälineet ovat arvonlisäverottomia ja vähennyskelpoisia. Työnantaja voi tarjota niitä verovapaasti yhteensä 400 euron arvosta/työntekijä/kalenterivuosi.


title: Smartum

text: Smartum Lounas on tarkoitettu työaikaisen ruokailun maksuvälineeksi, ja sillä voi maksaa ainoastaan aterioita. Lounasetu on rahanarvoinen etu sekä työnantajalle ja työntekijälle. Työnantaja voi vähentää kustannukset verotuksessa, ja työntekijä hyötyy lounasedusta joko palkan lisänä luontoisetuna tai lounasvähennyksenä, jolloin työntekijän palkasta pidätetään edun verotusarvo 75 %.


title: Smartum

text: Smartum Työmatkasaldon avulla työnantaja voi tarjota työmatkaedun työntekijälleen. Etua ei ole välttämätöntä tarjota koko henkilöstölle. Etua voi tarjota myös henkilölle, jolla on vapaa autoetu (max. 300 euroon saakka). Työnantaja voi tarjota työmatkaedun palkan päälle tai osana nykyistä rahapalkkaa. Työmatkaetu on hyödyllisin työntekijälle, jolla ei ole oikeutta matkakuluvähennykseen verotuksessa, koska asunnon ja työpaikan väliset matkakustannukset jäävät alle 750 euron vuodessa. Etu on henkilökohtainen, ja työntekijä voi ostaa sillä joko arvolipun (henkilökohtaiselle kortille ladattu arvoa) tai henkilökohtaisen kausilipun. Työmatkaetu on työntekijälle veroton etu 300 euroon asti ja 751–3 400 euron osuudelta. Työnantaja voi puolestaan vähentää hankintakulut tuloverotuksessaan. Esimerkiksi jos työntekijä saa etua vuodessa 1 000 euroa, on siitä 450 euroa veronalaista ja 550 euroa verovapaata. Työmatkaetu on tarkoitettu kodin ja työpaikan välisiin matkoihin, mutta sitä voi käyttää myös vapaa-ajan matkoilla.


title: Fernando Tejero

text: Fernando Tejero Muñoz-Torrero (s. 24. helmikuuta 1967) on espanjalainen näyttelijä, joka on esiintynyt muun muassa elokuvassa "Días de fútbol" (2003) ja televisiokomediassa "Naapureina Madridissa". Hän voitti vuonna 2003 parhaan uuden miesnäyttelijän Goya-palkinnon.


title: Wolfram Löwe

text: Wolfram Löwe (s. 14. toukokuuta 1945 Markranstädt) on saksalainen entinen jalkapalloilija, joka edusti urallaan Itä-Saksaa.


title: Wolfram Löwe

text: Löwe pelasi urallaan seuratasolla 1. FC Lok Leipzigissä vuosina 1963-1980. Maajoukkuetasolla hän pelasi Itä-Saksan joukkueessa 43 ottelua ja teki 12 maalia. Hän oli mukana voittamassa olympiakultaa Montrealista 1976. Arvokisoissa hän edusti maataan lisäksi MM-kisoissa 1974.


title: Rrëshen

text: Rrëshen on kaupunki Albaniassa. Se sijaitsee maan pohjoisosassa, Lezhën maakunnassa, Mirditën kunnassa. Etäisyys Tiranaan on puolisensataa kilometriä.


title: Rrëshen

text: Rrëshenissä on 8 803 asukasta. Pääuskonto on katolilaisuus. Kaupungissa on katedraali.


title: Fuzzy Zoeller

text: Frank Urban "Fuzzy" Zoeller, Jr. (s. 11. marraskuuta 1951 New Albany, Indiana) on yhdysvaltalainen golfaaja. Hän voitti The Masters Tournamentin 1979 sekä Yhdysvaltain avoimen golfturnauksen 1984 ja sai Bob Jones -palkinnon vuonna 1985.


title: Fuzzy Zoeller

text: Myöhemmällä urallaan Zoeller on muun muassa voittanut PGA:n seniorimestaruuden 2002.


title: New Albany (Indiana)

text: New Albany on 37 603 asukkaan () kaupunki Indianassa, Yhdysvalloissa. Se on Floydin piirikunnan pääkaupunki.


title: New Albany (Indiana)

text: New Albany sijaitsee Ohiojoella Kentuckya vastapäätä. Vuonna 1937 ankarat tulvat koettelivat kaupunkia.


title: New Albany

text: New Albany voi viitata seuraaviin Yhdysvaltain paikkakuntiin:


title: Thomas Robinson Stadium

text: Thomas Robinson Stadium on monikäyttöinen stadion Nassaussa, Bahamalla. Nykyään sitä käytetään enimmäkseen jalkapallossa Cavalier FC:n kotikenttänä. Stadionille mahtuu 15 023 ihmistä.


title: Thomas Robinson Stadium

text: Stadion on nimetty Thomas A. Robinsonin, bahamalaisen yleisurheilijan mukaan.


title: Inside Out Music

text: Inside Out Music on itsenäinen levy-yhtiö, joka erikoistuu progressiiviseen rockiin ja progressiiviseen metalliin. Se perustettiin Saksassa ja on myöhemmin laajentunut muualle Eurooppaan. Myöhemmin yhtiö perusti Yhdysvaltoihin tytäryhtiön nimeltä Inside Out Music America.Tämä yhtiö erikoistuu valittujen Krautrockin ja elektronisen musiikin tähtien levyjen uudelleenjulkaisuun, artisteihin kuuluu muun muassa:


title: Kaprekarin luku

text: Kaprekarin luku annetussa lukujärjestelmässä on positiivinen kokonaisluku, jonka neliö tuossa lukujärjestelmässä voidaan jakaa kahteen numero-osaan niin, että näiden osien summa on tuo alkuperäinen luku. Esimerkiksi 297 on Kaprekarin luku kymmenjärjestelmässä, koska 297² = 88209, joka voidaan jakaa 88:ksi ja 209:ksi, jolloin 88 + 209 = 297. Jälkimmäinen osa voi alkaa numerolla 0, mutta sen on oltava positiivinen. Esimerkiksi 999 on Kaprekarin luku kymmenjärjestelmässä, koska 999² = 998 001, joka voidaan jakaa 998:ksi ja 001:ksi, jolloin 998 + 001 = 999. Sen sijaan 100 ei ole Kaprekarin luku: vaikka 100² = 10 000 ja 100 + 00 = 100, jälkimmäinen osa ei ole positiivinen.


title: Kaprekarin luku

text: Matemaattisesti ilmaistuna: Olkoon "X" positiivinen kokonaisluku. "X" on Kaprekarin luku "b"-lukujärjestelmässä, jos on olemassa ei-negatiiviset kokonaisluvut "n" ja "A" sekä positiivinen kokonaisluku "B" niin, että seuraavat kolme ehtoa täyttyvät:


title: Kaprekarin luku

text: Ensimmäiset Kaprekarin luvut kymmenjärjestelmässä ovat


title: Kaprekarin luku

text: Binäärijärjestelmässä kaikki parilliset täydelliset luvut ovat Kaprekarin lukuja.


title: Kaprekarin luku

text: Jokaisessa lukujärjestelmässä on äärettömän monta Kaprekarin lukua. Oikeastaan "b"-lukujärjestelmässä kaikki luvut muotoa "b" − 1 ovat Kaprekarin lukuja.


title: Kaprekarin luku

text: Kaprekarin luvut on nimetty D. R. Kaprekarin mukaan. Niitä ei tule sekoittaa lukuun 6174, jota sanotaan Kaprekarin vakioksi.


title: Pavlik Morozov

text: Pavel Trofimovitš Morozov (; 14. marraskuuta 1918 Gerasimovka, Tobolskin kuvernementti, Venäjän SFNT – 3. syyskuuta 1932 Gerasimovka, Uralin alue, Neuvostoliitto), paremmin tunnettu diminutiivinimellä Pavlik, oli neuvostoliittolainen nuorukainen, josta neuvostopropaganda teki hänen varhaisen kuolemansa jälkeen marttyyrin.